
CÍMLAP-TÖRTÉNET 


Csodás április címlapunk keltette hullámok meg- 
szülték - egy gyenge béta verzió után - az első 
címlap versenyünket, amely kócos volt és rende- 
zetlen, de a miénk. Az eredményt már láttad. 
Ha tetszett, akkor figyelj, mert szeptemberben 
is Te dönthetsz (ha lesz pályázó), ha nem, akkor 
indulj - bővebb info az Almalap honlapján. 

A nyertes Pozitív Logika Grafikai Stúdió társtu- 
lajdonosa és operátora: Szőke ,Bassman" Gyula. 

- Hogy mióta és miért Mac? 

- 1994 HVG Press, bár első Mac-es élményem 
korábbra datálódik. Első találkozásom a sze- 
mély számítógépekkel (eltekintve a Commodore 
64-től és társaitól) egy DOS-os PC volt, ami ré- 
mülettel töltött el. Pár hónapra rá bekerült a 
cégbe egy 450-es Ouadra. Hogy is mondjam, 
mintha egy kurblis autóról egy automata váltós 
limuzinba ültem volna át. Kedvenc programok: 
KPT Brice, Cinema 4D és az örök szerelem Ado- 
be Photoshop. 

- Miért pont ezt a címlapot szántad nekünk? 

- Szerintem egy ilyen jellegű szakmai újság 
borítója két dologról szólhat: vagy termékek- 
ről (gép, program képe), vagy azok felhaszná- 
lásáról. Én az utóbbinál maradtam és végre ki- 
élhettem magam egy kicsit 3D-ben is, amire a 
munkámban nemigen van szükség. Nem elha- 
nyagolandó, hogy ügyfél sem volt, aki belebe- 
szélhet. 

, MULTIMÉDIA AZ OKTATÁSBAN" 


A , Multimédia az oktatásban" című konferencia- 
sorozat következő rendezvényét a Dunaújvárosi 
Főiskola és az Apple közösen szervezi. 

A konferencia fő célkitűzései: 
" Az oktatási multimédia anyagok lehetőségei- 
nek bemutatása a felső- és közoktatásban és 
a szakképzésben tanárok, oktatási szakembe- 
rek számára. 
Az információs és kommunikációs technoló- 
giák szerepének elemzése. 
Az elektronikus tanulás (e-learning) nemzet- 
közi, és hazai gyakorlatának és jövőbeli lehe- 
tőségeinek bemutatása. 
Az elektronikus tananyagfejlesztés módszer- 
tani és technológiai kérdései. Műhelyek bemu- 
tatkozása, a megoldások bemutatása, kerek- 
asztal beszélgetés a feladatokról. 
Az elektronikus tanulási anyagok szerzői-jogi 
kérdéseinek tisztázása. 
Az oktatási célú multimédia anyagok minő- 
ségügyi kérdéseinek feltárása. 
Szakmai fórum biztosítása az oktatási célú 
elektronikus és multimédia tananyagok fej- 
lesztői és alkalmazói számára. 
A multimédia, illetve az e-learning szerepe az 
egész életen át való tanulás koncepciójának 
megvalósulásában. 
Az új technológiák megjelenése, ezek hatása 
az oktatásban. 

21  Beperelte az Adobe 
a Macromediát, a Macromedia 
pedig az Adobe-ot 

Szívéhez vagy fejéhez kap a tipográfus, ha OpenType betűcsaládot használ? 


Openlype közelről 

Mi is az OpenType?" 

Hangzott el a költői kérdés az előző szám- 
ban. Természetesen választ is kaptunk a 
kérdésre, valamint arra, hogy miért is jó ne- 
künk, hogy kell telepíteni stb. Persze az 
OpenType betűformátumot piaci igény hozta 
létre, a szabvány kidolgozásánál azonban 
gondoltak a ,hagyományos" tipográfusra is. 
Jelen írásomban ezekre a fogalmakra, illetve 
lehetőségekre szeretnék kitérni. 

Gutenberg érdeme nem csak az volt, 
hogy feltalálta a (szétszedhető) nyomdabe- 
tűt, illetve a nyomdászatot. Az általa ké- 
szített negyvenkét soros Biblia arról is hí- 
res, hogy a szöveg textúrája (a szedés 
foltja" a papíron) tökéletes. Ezt úgy ol- 
dotta meg, hogy egy-egy betűjelből több 
variációt és betűkapcsolatokat (ligatúrá- 
kat) metszett, hogy az egyforma sorszéles- 
séget egyforma szóközökkel oldja meg. 

Utóda, Schöffer vezette be a szóközök 
szűkítését és bővítését. Tulajdonképpen ez 
a technika öröklődött, és így készül a sor- 
kizárás a mai tördelőprogramokkal is. Ha jó 
minőségű és szép szöveget akarunk előállí- 
tani, bizony meg kell küzdenünk a beprog- 
ramozott betűközökkel (track), kézzel kell 


egalizálnunk, nem beszélve arról, hogy 
gyakorlatilag csak a komoly betűtervező 
cégek fordítanak gondot ezeknek az érté- 
keknek a korrekt beprogramozására. Ráadá- 
sul napi probléma, hogy nagyon sok betű- 
típus nem tartalmazza az ékezetes ő, ű, í 
stb. karaktereinket, amelyeket ezután ne- 
künk kell , magyarítani". Tipográfiát tanult 
ember számára nem kellemes látvány, ami- 
kor az operátor Fontographerral magyarítja 
a betűt, ami legtöbb esetben annyiból áll, 
hogy az é betűről áthúzza az ékezetet, 
megduplázza, és kész is van például az ő 
betű. A betűközök egyenletessége esztéti- 
kai, valamint olvashatósági követelmény, 
és ezt nehéz elérni a jelenlegi tördelőprog- 
ramokkal, használjunk akár Type1, akár 
TrueType betűtípust. 

Nos, mint látjuk, elég sok probléma 
vár(t) megoldásra. Vajon az OpenType javít 
ezen a helyzeten? Jelentem, nagyon sokat 
javít, nem önmagában, hiszen a lehetősé- 
gek kihasználására szükségünk van az azo- 
kat támogató programra. Ilyen jelenleg az 
Indesign 2.0-s verziója, amelyet OS X 
alatt, Adobe OpenType betűkkel sikerült ki- 
próbálnom. 

Egy OpenType betű 65 000 karakterből 
állhat, ezeket a karaktereket , glyph"-nek 
hívjuk. Ebbe bőven beleférnek a speciális 
ékezetes karakterek, a szláv, ill. cirill és 
görög betűalakok is, nem beszélve a szá- 
mokról, kiskapitális, amint a fenti ábra 
mutatja. Érdemes megnézni a bennünket 
érintő ékezeteket is: látható, hogy már 
nem kell , magyarítani" a betűt. 


úi ÖJÓŐÚÉÁI 
3456 a. 


Az InDesign javára írható az optikai ega- 
lizálás is. Míg a OuarkXpress a betűbe bele- 
programozott távolságot (track), illetve az 
alámetszést (kerning) alkalmazza, addig az 
InDesign optikai egalizálást használ, amivel 
sokkal egyenletesebbé teszi a szövegünket. 

Az OpenType karaktermenüje külön ki- 
egészítést kapott (lásd ábra). Nézzük, mit 
választhatunk! 


Discretionary Ligatures 

A ligatúra betűkapcsolatot jelent, eddig 
is használtuk, például fj, fi, ffi kapcsola- 
tokban. Újdonság itt a különleges betű- 
kapcsolat (ű, űx). Esztétikai funkciója 
van, utánozza a kézírást, és könnyíti az 
olvashatóságot. 


Swash 
Hasonlít az előzőhöz, kis átnyúló betűtal- 
pacskák díszítik a szöveget. 

A kiskapitális (SmallCaps) nagybetű 
(verzál) alakú betű, a kisbetű méretével. 
OuarkXpressben helytelenül beállíthattuk 
a kiskapitális-képzést, ez gyakorlatilag a 
nagybetűt kicsinyítette le, ami nem he- 
lyes, mert ezáltal a betűvonalak véko- 
nyabbak lesznek. Ha igazi kiskapitálist 
akartunk használni, meg kellett vásárolni 
a betűnek ezt a változatát. OpenType 
esetében benne van (elfér a 65 000 ka- 
rakter között), úgyhogy nincs más dol- 
gunk, mint használni. 

Számok használata esetén is vannak 
választási lehetőségeink. Egyrészt a 
XVIII. századig ún. ugráló számokat 
használtak, későbbiekben tértünk át a 
nagybetűnél kissé alacsonyabb, ám egy- 
forma magasságú számokra. Igényesebb 
tipográfiánál szükségünk lehet rá, hason- 
lít a kisbetűhöz, van középmérete, le-és 
felnyúló szára. Az opció neve: Proportio- 
nal Oldstyle. 

Apropó, számok! Nem mindegy, hogy 
táblázatokba, tartalomjegyzékbe, illetve 
képletekbe milyen számokat használunk. A 
verzál számokat táblázatban egalizálni 
kell, mert a szélességük egyforma. Ebben 
segít nekünk a Fractions, a Tabular Lining, 
Tabular Oldstyle és a Proportional Lining. 

A karakterkészlet részei a felsőindex, 
az alsóindex és a kitevő is. Ezeket a 
funkciókat úgy használtuk eddig, hogy 
lekicsinyítettük a betűt, ami tipográfiai- 
lag nem helyes megoldás. Igényes betű- 
tervező megtervezi ezeket (emlékezzünk, 
az Adobe Fontfolioban ez volt az ,Expert" 
betűtípus, tehát a speciális karaktereket 
külön állományban kellett tárolni), itt a 
Superscript, Subscript, Numerator, Deno- 
minator opciókkal választhatjuk ki. 

Az OpenlType tartalmazhatja a vastag- 
sági, szélességi és stílusváltozatok (igazi 
tipográfiai változatok!) fokozatmentes 
képzésének lehetőségét. Az eddigi gya- 
korlat a félkövér, illetve a kurzív haszná- 
lata volt, például a keskenyített betűt 
külön állományban találhattuk. Az igé- 
nyes tipográfiához szükségünk volt az 
expert" változaton kívül a , multiple 
master" betűváltozatra. Mindez egy állo- 
mány - egy betűcsalád egy fájlban -, rá- 
adásként a család tartalmazhat címrend- 
szerhez való betűket. Eltérő szélesség, 
eltérő betűstílus - mégis egy betű! 


Gutenberg feltalálta a szétszedhető nyomdabetűt. 
A negyvenkét soros Biblia szövegtextúrája tökéletes. 


InDesignban kétféleképpen választhatjuk 
ki: vagy van a betűcsaládban egy """Cap- 
tion vagy Subhead nevű betű, vagy az 
OpenType választékból a Titling Alternates. 
Természetesen akkor, ha az adott betűben 
léteznek ezek a karakterek (glyph-ek). 

Mint látható, az OpenType használatával 
igényes tipográfiát készíthetünk, ha... 

Merthogy ez nem minden esetben igaz. 
Elsősorban nem minden betű tartalmazza 
az összes extra karaktert. Az Adobe általá- 
ban a Pro jelzéssel illeti azt a betűcsalá- 
dot, amely minden OpenType-ra jellemző 
jelet tartalmaz, természetesen ez más be- 
tűtervező cégnél eltérhet. Szintén rossz 
hír, hogy a OuarkXpress jelenleg nem 
tudja kihasználni e betűtípus lehetőségeit, 
egyszerű PS betűnek tekinti, ráadásul nem 
tudjuk használni a magyar ékezeteket. 

Ígéretük szerint a következő, 6-os verzió 
támogatni fogja. Hiszen mindenféleképpen 
ez a jövő, akár nyomtatásról, akár elektro- 
nikus felhasználásról beszélünk. És semmi 
nem ment meg bennünket attól, hogy 
egyre igényesebb kiadványokat készítsünk. 


Veres Róbert 

OuickTime 6.0 


Az MPEG-4 szabvány körüli li- 
cencjogviták lezárulása után az 
Apple örömmel jelenti be a 
OuickTime multimédia architek- 
túra 6.0 verzióját. Az Apple au- 
dio- és videoállomány-szer- 
kesztő, -lejátszó és internetes 
műsorszóró szoftverének 10 év- 
vel ezelőtti első megjelenése for- 
radalmasította az iparágat. A 
Mac OS X egyik alap technológi- 
ájaként a OuickTime gondosko- 
dik a multimédia-állományokról 
az operációs rendszerben, de a 
OuickTime áll az iMovie, a Final 
Cut Pro, az iDVD, a DVD Studio 
Pro, az iTunes és az iPhoto alkal- 
mazások hátterében is. Népszerű 
alkalmazások tízezrei - beleértve 
a piacon megtalálható játékot és 
oktató CD-ROM-ot, mint pl. Myst 


OTTHONI INTERNETEZŐK 
A Netsurvey által évente elké- 
szített iBasic-kutatás 2001. év 
végi adataiból ugyanis kiderült, 
többen interneteznek otthon- 
ról, mint a munkahelyekről. 

Az otthoni internetezőkre 
vonatkozó elemzéseket a red- 
stars.com Hungary Rt. készí- 
tette el. E szerint az internet- 
használók száma egymillió har- 
minckétezer, ennek 40 százalé- 
ka otthonról internetezik. Ez a 
csoport néhány tulajdonságá- 
ban szignifikánsan eltér a mun- 
kahelyen, illetve az iskolában 
internetezőktől. 

Az információszerzés szá- 
mukra kiemelkedően fontos, 
amelyben első számú forrásuk 
az internet. A hagyományos 
sajtót felváltja az interneten 
való keresés, érdeklődésük pe- 
dig a számítástechnika, az uta- 
zás, a gazdasági és a politikai 
hírek felé irányul. Internetezési 
szokásuk az időbeosztásukhoz 
alkalmazkodik, inkább az esti 
órákban, valamint hétvégén 
lógnak a hálón. Jobban ismerik 
az internet kínálta lehetősége- 

III: Exile, Microsoft PowerPoint, 
The Sims - is a OuickTime mel- 
lett voksolt. Napjaink legnépsze- 
rűbb művészeinek, előadóinak 
több ezer zenei CD-jén is a 
OuickTime biztosítja a multimé- 
diás élményt. Digitális kamerák 
százaiban alaptechnológia a 
OuickTime, és sokszor használják 
a kisfilmek közvetlen felvételére 
is. A OuickTime-technológia által 
a fejlesztők számára kínált Alkal- 
mazásprogramozó Interface-ek 
(API) széles választéka lehetővé 
teszi számukra a OuickTime erő- 
teljes multimédia architektúrájá- 
nak olyan alkalmazásokban való 
kihasználását, mint az Adobe 
Premiere, az Adobe After Effects, 
a Discreet Cleaner és a Totally 
Hip LiveStage Pro. 


ket, mint azon társaik, akik 
nem az otthonukból használják 
a médiumot. És az általános, 
illetve a tematikus portálok, 
valamint a keresők és az ingye- 
nes szolgáltatások ismertsége 
is átlagosan 10 százalékponttal 
magasabb a vizsgált csoport 
körében. 

Jellemző, hogy rendszeresen 
használják a külföldi - elsősor- 
ban angol és német nyelvű - ol- 
dalakat is, az angol nyelvű ol- 
dalak ismertsége a körükben lé- 
nyegesen, mintegy 20 százalék- 
ponttal magasabb. Demográfiai 
szempontból többségük nem az 
internetezők 39,8 százalékát ki- 
tevő 18-29 éves korosztályból 
kerül ki, hanem 30 évesnél idő- 
sebb, és magasabb a férfiak ará- 
nya, mint a nem otthonról ne- 
tezők között. Jellemzően buda- 
pesti, illetve Pest környéki tele- 
pülésen laknak, és rendelkeznek 
mindazokkal a vagyontárgyak- 
kal, amelyek az , A" vagyoni ka- 
tegóriába sorolják őket. 74 szá- 
zalékuk rendelkezik személygép- 
kocsival és lakással is. 

Forrás: Kreatív Online 


PHOTOSHOP 7.0 CE 


Az Adobe július 8-ától szállítja 
a Photoshop 7.0 CE-t és annak 
upgrade változatát. A magyar 
felhasználók számára is figye- 
lemreméltó új funkciókkal se- 
gíti a professzionális fotográfu- 
sok, web és grafikai tervezők 
hatékonyabb munkáját és szín- 
vonalas alkotását. 
Betűkészlet 
Lehetséges a közép-európai, 
cirill, török, görög és balti 
szkriptek alkalmazása. A ma- 
gyar betűcsaládok és karakterek 
kiemelt támogatása. 
Másolás/beillesztés 
Ezen funkció a karakterek 
(köztük a magyar is) másolha- 
tóságát és beillesztését bizto- 
sítja InDesign 2.0 CE-ből és 
Acrobat 5.0 CE-ből, illetve e 
két programba Simple Textből 
(Macintoshon), Notepadról, 


KIADVÁNYSZERKESZTŐ 
TANFOLYAMOK 


PHOTOSHOP 
(60 óra, 2 x 3 óra hetente) 


(60 óra, 2 x 3 óra hetente) 
OPERÁCIÓS RENDSZER 


ILLUSTRATOR 
j (48 óra, 2 x 3 óra hetente) 


(48 óra, 2 x 3 óra hetente) 


KIADVÁNYSZERKESZTŐ 
(180 óra, 2 x 3 óra hetente) 


Wordpadról és MicroSoft 
Wordből (Windows-on). 
Fájlböngésző 
A magyar karakterekből álló 
fájlneveket támogatja a böngé- 
szőben. Sőt, felismerve a ma- 
gyar betűket, nevenként rend- 
szerezi a fájlokat. 
Szkriptenkénti 
betűcsoportosítás 
Nyelvek szerint rendszerezhetők 
a fontok. Ezen opció bejelölése 
esetén a Font menü először 
nyelvezetenként, majd ábécé- 
rendben kerül elrendezésre. Ha 
nincs bejelölve az opció, akkor 
csak az ábécésorrend érvényesül. 
Billentyűzet összehangolása 
A billentyűzet összehangolt- 
sága tetszőlegesen beállítható. 
Amikor a ,Disable Keyboard 
Synchronisation" parancsot je- 
löljük be, a billentyűzet válto- 
zatlan marad egy új font kijelö- 
lésekor. 


OUARK 


(6 óra) 


FREEHAND 


KOMPLEX 


Tanfolyamdíj 1700 Ft/óra 


! MacAcademia" 
" 1134 Budapest 


! Fax: 452-7830 


/ www.macacademia.hu 


] Róbert Károly krt. 82-84. 
;! Telefon: 06-309-191-965 


IPOD 20 GB 


ly pe 


A nyár közepe óta már nem csak 
5 és 10 gigás, hanem 20 gigás 
iPoddal rohangálhatsz a stran- 
don. A 10 GB-os reklám szerint 
a New York-Auckland oda-vissza 
megtehető volt anélkül, hogy az 
iPod kétszer lejátszott volna 
egyetlen számot is. Lassan el le- 
het kezdeni keresni a repülőt az 
iPod 20 GB-hez! Erre ugyanis 
4000 dal fér. FireWire-ös külső 
vinyónak, meg szervíz és egyéb 
célokra több mint alkalmas. 


Power MacG4 


HOGYAN TANÍTSUK SZÜLEINKET A MAC HASZNÁLATÁRA? 


Gyerekek tanítják szüleiknek a 


: számítógép használatát. Az 


észak-angliai Newcastle egyik 
iskolájában úgy tűnik, nagy 
előrelépés történt a számítógép 
otthoni alkalmazása területén. 

Az ,Online Szülők" elnevezésű 
projekt keretében, amelyet az 
oktatási minisztérium indított el. 
Az iskola és az otthon kapcsola- 
tát szeretnék megerősíteni azzal, 
hogy a szülőket megismertetik a 
számítógép és az internet fon- 
tosságával. Ezzel a programmal 
elsősorban a hátrányos helyzetű 
városokat célozták meg. 

Mióta kísérletképpen egy is- 
kolában bevezették az új prog- 
ramot, azóta a gyerekek ott- 
honi számítógép-hozzáférésé- 
nek az aránya 6 százalékról 57 
százalékra ugrott. Ha betekin- 
tünk a , Gyerekek oktatják a fel- 


. kiválasztani, 
. telepíteni, 
... elszállít: 

.. beüzemelni 
.. használni 


5. Üss 
Fax: $36 1 457-1171 
ficegaceteleci 


nőtteket?" elnevezésű work- 
shopba, akkor láthatjuk, amint 
a kisdiákok lelkesen magyaráz- 
zák szüleiknek az internetezés 
vagy éppen az e-mail elküldé- 
sének szabályait. 

A gyerekek nagyon élvezik, 
hogy megmutathatják szüleik- 
nek mindazt, amit tudnak a 
számítógépekről" - nyilatkozta 
az iskola IKT koordinátora. 

Az iskola már korábban is 
számtalan workshopot indított, 
igaz, csak felnőttek számára, 
hogy közülük minél többen 
tudjanak olyan munkát vállalni, 
amelyhez elengedhetetlen a 
számítógépes tudás. 

Frost elégedett az eddigi 
eredményekkel: , Jelentősen 
megnőtt az otthoni számítógé- 
pek száma, mióta bevezettük 
ezt a programot." 


Egy felmérés szerint most 
jött el az az idő, amikor a web 
lesz az oktatáshoz, ill. tanulás- 
hoz szükséges anyagok forrása 
mind a szülők, mind a gyerekek 
számára. A szülők 48 százaléka 
gondolja úgy, hogy az internet 
legalább olyan fontos a gyer- 
mekek oktatásában, mint a tan- 
könyvek; 38 százalékuk pedig 
az önképzésnél is az internetet 
választotta elsődleges forrás- 
ként. A felsőoktatásban pedig 
egyenesen a tanulók 94 száza- 
léka állította azt, hogy nem 
tudná megírni a diplomamunká- 
ját az internet segítsége nélkül. 

A kutatások is azt mutatják 
tehát, hogy az internet elfog- 
lalja helyét a hagyományos ok- 
tatási módszerek között, és el- 
engedhetetlen része lesz nem- 
csak az iskolai, de az otthoni 
oktatásnak is. 

Infinit 161 


PDF -- PRINT 2.0 


Szeptember közepén jelenik meg az Almalap gondozásában a 
Bernd Zipper: PDF -- Print 2.0 könyvének magyar fordítása. Az ere- 
detileg német nyelvű mű - amelyet Amerikában a Seybold jelente- 
tett meg - elméleti és gyakorlati tanácsokkal szolgál a nyomdai 
előkészítésben tevékenykedők számára. A könyv rendre bemutatja 
a PDF előállításának, ellenőrzésének, javításának szoftver eszköze- 
it. Bővebb információ a www.almalap.hu/pdfprint.html címen, 


ahol a könyv elő is jegyezhető. 


SAJNÁLOM APA, 
DELEKELL 
KAPCSOLNOM 


NEM LEHET, HOGY 
ITT AZ IDŐ! EZ AZ 
ÉN ÉLETEM! 


egeszre CSAK AZ IGAZAT! 


NEM TUDJUK 
nezi FIZETNI A MAC.COM 
ILMAIL CÍMÉNEK 
KÖLTSÉGEIT! 


Hivatalos Apple viszonteladó és szerviz 


Aktuális akciók a www.acetelecom.hu oldalon! 


A nyár közepén megtartott MacWorldön jelentette be az Apple, hogy megszűnik a 
sokak által kedvelt és használt ingyenes tárhely, e-mail cím szolgáltatása, ponto- 
sabban fizetőssé válik. Ez még az amerikai Mac használók körében is nem kis fel- 
háborodást váltott ki, nem mintha a 100 dolláros éves díj az ottani fizetésekhez 
képest labdába rúgna. Az Internetet járja egy Jobs nevére címzett levél, amely 
elektronikus postaládáját célozza. Az új, fizetős .Mac 15 MB-os e-mail tárterüle- 
tet, honlapépítő segítséget, 100 MB-os iDisk területet és más hasznos szolgáltatá- 
sokat kínál a 2Amac.com email címen túl. Bővebb infók az Apple honlapján. 

hop trükk - [7 


20 Photoshop trükk 


A fenti tippek a Photoshop 6- 
os verziójában lettek kipróbál- 
va. Elképzelhető, hogy néhány 
közülük működik a régebbi ver- 
ziókkal, az egyetlen tipp, amely 
csak a 7-esre vonatkozik, je- 
lezve van. 

1. Vektoros rétegek 
raszterizálása (Rasterize) 


Ha rétegstílust alkalmazunk, 
akár szöveg, akár vektoros ré- 
tegre, majd raszterizáljuk, 
csak a réteg lesz pixeles, a ré- 
tegeffektek tovább szerkeszt- 
hetők. Ha minderre ráenge- 
dünk egy szűrőt, az szintén 
csak a réteget módosítja, az 
effektet nem. Ezt elkerülendő, 
hozzunk létre egy üres réteget 
a meglévő alá, majd a már 
raszterizált szöveg-, ill. vek- 
torréteget olvasszuk össze az 
alatta lévő üres réteggel. 
(Command--E) 

2. Alakítsuk át a 
rétegeffektet réteggé! 


Kiválasztva a Layer StyleszCrea- 
te Layers menüpontot, gyorsan 
átalakíthatjuk réteggé a réteg- 
effektet. Ha több effekt van 
egy rétegen, és csak egyből 
szeretnénk réteget, duplázzuk 
meg a rétegünket, csak azt az 
effektet hagyjuk bekapcsolva, 

amelyikre szükségünk van, 
majd használjuk a Layer Sty- 
leszCreate Layers menüpontot! 
Vigyázat, nem minden rétegef- 
fektet lehet réteggé alakítani, 
a Photoshop erre figyelmeztet 
bennünket! 

3. Szöveg mozgatása 
gyorsan 


Ha a szövegeszközön vagyunk, 
és gépelünk, nem kell a mozga- 
tóeszközre váltani, ha át sze- 
retnénk helyezni a szöveget 
menet közben. Elég, ha eltávo- 
lítjuk a kurzort a szövegtől, és 
rögtön a mozgatóeszközre vált, 
ha a szöveg fölé megyünk, 
máris folytathatjuk a gépelést. 
4. Mélységélesség 

(unsharp mask) 


A mélységélesség-szűrő haszná- 
latánál előfordulhat, hogy élesí- 
tés közben a kép bizonyos részei 
nagyon kivilágosodnak - ez a 
"halo" - (mi a magyar kifejezés 
erre). Ha ezt el akarjuk kerülni, 
az Edit menüben a Fade Unsharp 
mask módosításával tudunk vál- 
toztatni az alkalmazott mélység- 
élesség-szűrőn. Válasszuk a Lu- 
minosity összhatást, állítsuk 50 
százalékra az áttetszőséget! Ez 
eltávolítja a halo effektust, mi- 
közben a képélesség megmarad. 


5. Szövegkiválasztás gyorsan 


A szövegréteg T betűjén kettőt 
kattintva gyorsan kijelölhetjük 
a szöveget, ráadásul ideiglene- 
sen a szöveg ikonra vált, és 
máris gépelhetünk! 

6. Betűtípusváltás másképp 


Ha a szöveget nem a Type esz- 
közzel választjuk ki, hanem ki- 
jelölésként (pl. a varázspálcá- 
val), akkor is lehetőségünk van 
a betűtípus váltására. Kattint- 
sunk egyet a Character úszópa- 
lettán a betűtípusokon, majd a 
le és fel nyíllal változtathatjuk 
a betűtípusokat. Ha zavar a ki- 
jelölés, Command:-:H-val eltün- 
tethetjük. 

7. Visszavonás az Actions 
menüben 


Ha egy új műveletsort rögzí- 
tünk (Action), ne felejtsük el a 
legelejére beszúrni a ,Create a 
new snapshot" sort! Ha nem 
tetszik az eredmény, amit fel- 
vettünk, ezzel egy mozdulattal 
visszaállíthatjuk a kép kiindu- 
lási állapotát. 


hada 687] bbvels 


rezzen ——kezeztő 


Ha a Feather menüben állítjuk 
be a lágyperemet, számszerűleg 
adjuk meg az értéket, azonban 
nem látszik, hogy ez mennyire 
lesz jó. Ha átváltunk gyors- 
maszk módba, és alkalmazzuk a 
Blur:Gaussian blur szűrőt a 
gyorsmaszkon, láthatjuk, hogy 
fog kinézni a kijelölésünk! 

9. Kötegelt átnevezés (7-es) 


A 7-es Photoshop File Browser 
állománykezelőjében lehetőség 
van egyszerre több kép átneve- 
zésére. Ugyanakkor azt is meg- 
tehetjük, hogy mindegyik elé 
sorszámot teszünk, megadva, 
hány számból álljon, és honnan 
kezdje. Írjuk be a névmezőbe 
az alábbi formában: Hxxxtt vagy 
Hxxtt! Például, ha azt írjuk, 
hogy HOO1H, akkor a képeket 
1-től 999-ig sorszámozza, 
növekvő sorrendben. 

10. Több szövegréteg 
szerkesztése 

Ha a szövegünk több rétegen 
van, és egyszerre szeretnénk 
változtatni rajta (betűtípus, fo- 
kozat, szín stb), tartsuk nyom- 
va a Shiftet, kapcsoljuk össze a 
módosítani kívánt szövegréte- 

geket (link), majd alkalmazzuk 
a módosítást! (A Shift végig 
benyomva!) 

11. Szövegrétegek 


vegréteget, készítsünk róla 
másolatot, tudniillik, ha 
mégis átszerkesztenénk a szö- 
veget, ne kelljen újra létre- 
hozni! 


12. A középpont megkeresése 


Ha a kép középpontját szeret- 
nénk megkeresni, jelöljük ki 
(Command:-A), majd válasszuk 
ki a Free transform menüt 
(Command:-T)! Nincs más dol- 
gunk, mint a megjelenő közép- 
ponthoz segédvonalakat húz- 
nunk, majd az Esc billentyűvel 
eltüntetjük a fogópontokat. Ha 
az adott réteg közepét keres- 
sük, válasszuk ki a mozgató- 


eszközt, majd fent az Option 
Baron kapcsoljuk be a Show 
Bounding Box négyzetet. 
13. Action mentése 
szövegként 


Lehetőségünk van szöveg for- 
májában elmenteni az Action 
palettán rögzített műveleteket, 
későbbi tanulmányozás, nyom- 
tatás céljából. Nyomjuk le az 
Command-Alt billentyűt, majd 
válasszuk a Save Actions menüt 
az Action palettáról! Feljön egy 
panel, ahol megadhatjuk a 
mentés nevét, helyét. Arra 
nincs lehetőség, hogy a szö- 
vegállományt visszaalakítsuk 
actionné. 

14. Másolt rétegek igazítása 


Ha egy réteget átviszünk egy 
másik képre (új rétegként), és 
közben nyomva tartjuk a Shift 
billentyűt, a másolt réteg pon- 
tosan a kép közepére illeszke- 
dik. Ha a két kép azonos mé- 
retű, a másolt réteg ugyanabba 
a pozícióba fog kerülni, mint 
ahonnan másoljuk. 

15. Kitöltés (Fill) 


Néhány billentyűkombináció: 
kitöltés az első színnel (fore- 
ground color) Alt--BackSpace; 


DTP-PREPRESS " WEB 


kitöltés a második színnel 
(Background color) Com- 
mand:-Backspace; ha a Shiftet 
is nyomva tartjuk eközben, ak- 
kor bekacsoljuk a ,preserve 
transparency" funkciót (persze, 
ahol pixelek vannak). 

16. Kitöltés plusz (Fill) 


a rétegen. Válasszuk a réteg- 
összhatások közül a Hard Light 
típusút! A szürke eltűnik, a be- 
csillanás egybeolvad az alatta 
lévő réteggel. Olyan, mint az 
eredeti, ráadásul oda helyezzük 
a képen, ahová akarjuk... 

19. Képforgatás 


Shift--Backspace az EditeFill 
menübe ugrik; Com- 
mand-Alt--Backspace a History 
kitöltést aktiválja. Természete- 
sen, a Shift hozzányomása 
ugyanaz, mint fent: megőrzi az 
átlátszóságot (csak ott fest, 
ahol pixel van). 

17. NewView 


Egy képből tartsunk két néze- 
tet: egyet eredeti nézetben, 
egy felnagyítottat pedig a 
részletes munkához! Ha a na- 
gyított képen módosítunk, 
azonnal látjuk az összképen 
is. Elérése a WindowszNew 
view. 


"18. Becsillanás (Lens flare) 


másképp 


Hozzunk létre egy új réteget, és 
töltsük ki 5090 feketével! Alkal- 
mazzuk a Lens Flare szűrőt ezen 


Van egy elforgatott képünk, 
de nem tudjuk, milyen szög- 
ben. Vagy mégis? Váltsunk a 
Measure eszközre, és húzzunk 
egy vonalat a kép azon ré- 
szén, amit vízszintesre szeret- 
nénk. Menjünk az ImagezRo- 
tate CanvaszArbitrary menübe, 
és lám, máris be van írva az a 
szög, amivel el kell fordíta- 
nunk a képet! 

20. Eltűnt kurzor 


Gyakran előfordul, hogy a kép 
bizonyos részei felett járva 
nem találjuk a kurzort (főleg 
a szürkés árnyalatoknál. A 
megoldás egyszerű: a Space 
billentyűt lenyomva megjele- 
nik a kéz ikon, amely minden- 
hol látszik, és így megtaláltuk 
a kurzorunkat. 


Veres Róbert 
MacAcademia oktató 

A fokozódó nemzetközi helyzetben Bástya elvtárs nyomán már a Macedre is behatoltak a titkosügynökök 


Senki sem él örökké 


Nyilas Kati (Cate Archer) tmb. 
(ami tudjuk, titkos megbízott) 
a U.N.ILT.Y. szervezet kulcs- 
misszióját teljesíti. Célja: meg- 
akadályozni a H.A.R.M. csopor- 
tot tervének megvalósításában, 
amely mint tisztességes ördögi 
küldetéstudatú csoport, mi más 
is lehetne, uralom a világ (na 
jó, a Föld) felett. Ahogy Kata 
teste átkígyózott az ellenség 
búvóhelyének bejáratán, izmos 
őrök vették körül... 

Legalábbis így kezdődik a No 
One Live Forever. Kata tudja, hogy 
jobb belopakodni, mint az őröket 
halomra lőni, mivel így nem vonja 
magára a többi őr figyelmét. 
Amint árnyékként siklik szobáról 
növény mögé, meghallja az egyik 
őr elejtett félmondatát, mely sze- 
rint Edsel és az időzítés... A játé- 

kot e szavakat felvéve érdemes 
megkezdeni. 

A MacPlay egyik nyári slágere 
az angolul nyelvtörőnek tekintet 
The Operative: No One Live Fore- 
ver, angolul nem tudóknak NOLF. 
Tanuljunk új rövidítést - éljen a 
tenisz! Az FPS - first person 
shooting, azaz az első személy 
lő - magyarul igazi aktatáskás- 
lövöldözős játék. A NOLF James 
Bondból (my name is Bond, Ja- 
mes Bond), az Austin Powerből 
és klasszikus angol klasszikusok- 
ból csipegetett, így jött létre a 
60 egyéni és 10 közös pályás, 
30 fegyvert és kütyüt kezelő 20 
virtuális szereplős játék. 

Amikor még kis srác voltam, 
bomlottam a hatvanas és het- 
venes évek James Bond-os tör- 
téneteiért - emlékszik vissza az 
elmúlt évezredre Mark Cottam, 
a MacPlay ezek szerint nem ti- 
nédzser korú vezetője. - A 
NOLF-ot játszva úgy érzem, 
hogy élek a történetben, ez az 
a játék, amire vártam a Macen." 

Nyilas Kata - hasonlóan más 
híres titokügynökhöz (Bigyó 
felügyelő, hogy ne hazai példát 
említsek) - számtalan apró, de 
hasznos eszközzel rendelkezik. 
Ilyen a zárak kinyitására is al- 
kalmas hajcsat - wow, ez ám a 
fantáziadús eszköz! -, vagy a 
hegesztőként is alkalmazható 
öngyújtó - adjon neked tüzet a 
hétfejű sárkány. Ezeket a bi- 
gyókat a játék folyamán érde- 
mes gyűjteni - magyarul min- 
dent ellopni, ami mozdítható 
-, mert a legtöbb esetben elő- 
nyösebb bigyózni, mint kézitu- 
sában lenyomni a rossz fiúkat. 
Bigyózni muszáj, amikor be kell 
surranni egy épületbe, hogy in- 
formációkat szerezz anélkül, 
hogy egy csapat felpumpált 
fickó venne űzőbe. 


Ebből úgy tűnhet, hogy ez az 
FPS agytalan lelőni vagy nem 
lőni játék lenne. Pedig a törté- 
net, amely nagyban épít a fel- 
emlegetett képregényekre, kelle- 
mes szórakozást nyújt. A mozi 
jellegű videó bevezető a kiindu- 
lópontja a különféle akcióknak. 
Ebből kiderül, hogy valaki halálra 
merényli a U.N.I.T.Y. ügynökeit, 
a rejtvény megoldása Nyilas Kati 
és segédje, Bruno Lawrie felada- 
ta. Amikor egy részfeladatot 
megoldottál, akkor - átvezetés- 
képp - rövid videó pörög le. 

Az első pálya a gyakorlásé. Itt 
kell elsajátítanod a surranás és 
lopakodás művészetét és a kü- 
lönböző fegyverek halálos hasz- 
nálatát. Ha már otthonosan mo- 
zogsz, akkor irány a terep. Az 
első feladat, hogy megvédd a 
H.A.R.M. gonosz ügynökeitől a 


Harcászati stratégiák 


Marokkóban nyaraló Németor- 
szágba akkreditált amerikai 
nagykövetet, Morris Munroe-t, 
mert meg akarják gyilkolni. A 
feladatot nem könnyíti, hogy 
Munroe vak és süket - talán 
ezért nagykövet? -, így nehezen 
veszi észre, mi zajlik körülötte. 
Ez a feladat aránylag könnyen 
legyűrhető. Amennyiben Munroe 
sikeresen túléli marokkói vakáci- 
óját, akkor Berlinbe rendelnek, 
ahol az ellenség munkatársai is 
gyülekeznek. Időben szólnék, 
hogy a munkatársak már nem az 
első részben megismert izom- 
agyú állatok - nem is lehetnek, 
hiszen hűs halomba lőtted volt 
őket. Szellemi fejlődésüket mi 
sem jellemzi jobban, mint az, 
hogy könnyedén fedeznek fel, ha 
be akarsz lopakodni irodájukba, 
és nem felejtik el benyomni a 


Leszámítva az amerikai partraszállós filmeket, ahol sohasem 


fogy ki a lőszer - na jó, csak akkor, ha a ,Kifogyott a lőszer" a 
film címe -, a NOLF-ban újra kell tölteni. Újratölteni nem akkor 
érdemes, amikor a sarkon befordulva szembetalálod magad egy 
csomó rossz arccal. Ha ekkor kezdesz el tárazni, akkor szomo- 
rúan állnak majd hullád felett, mert bíztak abban, hogy ellenfél 
vagy. Tehát, ha lőttél, akkor tárazz, amint lehet. 

Az esetek legnagyobb hányadában érdemesebb lopni, mint 
ölni. Persze, ez a jó tanács csak erre a játékra vonatkozik. A 
lopást persze lopakodás előzi meg, és követi, így ne feledkezz 
meg a ,kuporgás" utasításról. A lekuporodó ellenfél gyakrabban 
kerüli el a kereső tekinteteket. 

Lassan járj, tovább érsz - szól a népi bölcsesség, és ez itt is 
igaz. Ha átszáguldasz egy fémfolyosón, akkor rohanásod vissz- 
hangjára sokan rácsavarodnak, amíg egy könnyed levezető séta 
hangtalan maradna. Szintén javallott a séta, amikor belopa- 
kodsz egy épületbe, vagy már kifelé tartasz. Az őrök inkább fi- 


gyelnek egy hosszútávfutóra - aki magányos -, mint egy sétá- 
lóra. A hangtalanság érdekében elsőre ne a kézigránátot hasz- 
náld, megteszi egy csendes gyilok is. 

És figyelj, legyen nyitva a szemed, a füled, szádat pedig 
becsukd! 

SESZSS zés 284 § 
Moha lepte düledező romok közt édes 
a lövöldözés, noha a ,hogyan legyünk 
bérgyilkosok" könyv inkább lopakodó 
behatolást javasol. 


vészcsengőt, ha észrevesznek. 
Érdemes a videokamerákat is el- 
kerülni. A kisebbik baj, ha észre- 
vesznek, a nagyobbik, ha élőben 
közvetíti, amint legyilkolsz egy 
munkatárast. Ez utóbbi esetben 
még a duplanulla-hét kimondá- 
sára sem lesz időd, oly sebesség- 
gel állnak bosszút társai. 

A NOLF-ban nem csak menni 
és lőni kell, néha érdemes a 


Ha az idilti angolszász éjszaka 
sötétjében eltévedsz, géppisztolyod 
torkolattüzében körbetekinthetsz — 
talán utoljára. 


környezetre is odafigyelni. A 
hasznos tárgyak közé tartozik 
az a motorbicikli, amely javítja 
helyváltoztatási képességed, 
ugyanakkor készülj rá, hogy 
fogsz még ejtőernyő nélkül ki- 
ugrani gépből. Az Almalap hir- 
detői közt akad olyan, aki segít 
gyakorolni az ugrást - igaz, 
alacsonyabb az élvezeti fok, 
mert ők ernyővel. 


0 Mac ABC 


Hiába próbálkozik az ellen RSG 
lányokat megszégyenítő hátrahajolás- 
sal, mátrix lassított lövedékeink nem 
hagyják kiegyenesedni... 


A hálózatos játékban tizen- 
hatod magaddal küzdhetsz akár 
az Interneten, akár a céges há- 
lózaton - itt a főnök, hol a fő- 
nök? A GameSpy technológiá- 
nak köszönhetően mindegy, 
hogy a többiek Macen vagy 
Wintelen játszanak. A hálóza- 
ton játszható tíz meccsből 
négy mindenki mindenki elleni, 
hat pedig csapatküzdelmes. A 


(Wagnert TB 


ffdevásártókosár ! Kategóriák T Gyártók T Részletes keresés ! új termékek ! Viszonteladók TA Mac ABC-ról fHEGjantae] 


Mac ABC 


Hitevát [orosmatn 0 EzsS 


Karib-szigeteki diktátorok medence- 
partiján kötelező felszerelés a vállról 
indítható. Most már sejted, hogy senki 
sem él örökké. 


játékba bekapcsolódó ez utóbbi 
esetben eldönti, hogy a pozitív 
gyilkolók vagy a negatív öldök- 
lők táborát erősíti. 


Mac OS 9 vagy felette, 5- 
G3/350 MHz, Faso 
128 MB RAM, 

3D-s kártya 8 MB video 
RAM-mal, 

400 MB merevlemez. 


Norton Systemvorks For Mac 20 


Heti ajánlat 


316120 
A leghatásosabb megoldás a 
merevlemez adatainak javításához, 
Optimalízáláshoz 
42998 FtHÁFA:[/ 


föm —e 
Fersonui fevvzál 


335838 


Felhasználóbarát megoldás. 


Megvédi a felhasználókat a 


hackerektől, külső betolakodoktól 


ISZSOFtHÁFA:[/ 

Tiéd a vár, magadnak építteted — az ellenség inkább ostromol ... 


Az én házam az én váram 


Gyaloggalopp vagy Lovagre- 
gény, esetleg ,Üdv néked Ar- 
túr, nagykirály!" vagy ,Egy 
jenki Artúr király udvarában", 
hogy fitogtassam irodalmi és 
filmművészeti jártasságom, pe- 
dig csak egy stratégiajátékba 
való belecsavarodásomhoz ke- 
resek mentséget és erkölcsi tá- 
mogatást. 

A Stronghold - azaz Erősség 
- névre keresztelt játék az el- 
múlt időszak egyik legjobban 
sikerült RTS játéka. RTS-nek a 
valós időben játszott stratégiai 
játékot nevezi a szakirodalom. 


A tornyok eredetiben San Giminanoban láthatók. A 
toszkánai kisvárosban házak helyett tornyot építet- 
tek, amelyeket barátság esetén kis hidakkal 
összekötöttek, viszály esetén meg jól lenyilazták 
egymást. Ha arra jársz, ne hagyd ki! 


Az RTS esetében az idő múlási 
sebessége változtatható - néha 
meg is állítható (üdvözöljük 
Gothár és Esterházy urakat a 
Megáll az idő c. film kapcsán) 
-, amíg régebben a körről körre 
haladó játékok dívtak: megtet- 
ted lépéseidet, és a gép szépen 
lejátszotta őket. A játékot 
nemcsak a Mac OS X barátai él- 
vezhetik, hanem a 9-es oprend- 

szert használók is. A program 
gépigényéről a cikk végén ol- 
vashatsz. 

A programot a Firefly Studio 
követte el, a MacSoft macesí- 
tette. Az ötletgazda és kivite- 
lező Eric Ouellette elmondása 
szerint igyekeztek az RTS-ben 
szokatlan összetettségű építési 
és fejlesztési lehetőségeket öt- 
vözni, a játszótársak szerint ez 
sikerült. A középkor lenyűgöző 
szellemi alkotásai - a különféle 
ostromgépek, kőhajítók, nyílhá- 
nyók és dárdavetők - rendre 
megtalálhatók. Miközben vára- 


élet? — veti alá. 


dat erősíted, hogy ellenálljon 
gyülekező ellenségeid ostromá- 
nak, bátran fejlesztheted sere- 
geidet, hogy várait erősítő el- 
lenségeidet porba alázd. Rá- 
adásul az aprólékos grafika kö- 
zelről megmutatja, mily küzdel- 
mes és szórakoztató volt a kö- 
zépkorban élni. Mivel sajnos 
élő tanúja e kornak nincs - 
hinnünk kell a Strongholdnak. 


Titkok setét kertje - pedig dehogy. Egyszerűen a 
jólelkű várúr rendszeresen levegőzteti foglyait, 
mielőtt azokat a menüsorból választott eszközön 
orvos-biológiai kísérletnek — meddig nyújtható egy 


A játék fanatikusai szerint a 
Stronghold sikeres ötvözete a 
városépítő Simcitynek - ősszel 
jön a Simcity 4 (http://sim- 
city.ea.com/simcity4/in- 
dex.html) - és az Age of Em- 
pire II: Gold Editionnek. 

A játék célja, hogy miközben 
parasztjaink röpködnek az 
örömtől, hogy földedet művel- 
hetik - az ,első éjszaka" a rö- 
videsen megjelenő kiegészítő 
csomag része lesz -, felépítsd 
váradat, amely ellent fog állni 
ellenfeleid ostromának. A meg- 
támadott erősség védelmében 


minden megengedett, égő olaj 
(vö. forró vizet a kopaszra!, 
műalkotásban Székely Bertalan: 
Egri nők, leánykori néven: Egri 
Leányka), íjászokkal tűzdelt 
torony - a Dugovics Titusz 
plug-inen magyar fejlesztők 
dolgoznak. A támadók katapul- 
tokkal, létrákkal és falgyengítő 
aknafúrásokkal vértezettek. A 
kezdő várvívó parancsnokok 


számára külön támadási forga- 
tókönyveket készítettek a 
szoftverírók. 

A történelem e korszakának 
nyáron is önként és intenzíven 
foglalkozó tanulóifjúság azon 
részei hivatkozhatnak irányított 
foglalkozásra, mikor lebuknak 
eMacjük előtt, akiket az élet ta- 
nítómestere a XI-XIV. századból 
ítélt ismétlésre. (Beugró kérdés: 
miként írják a rómaiak a nul- 
lát?) A küldetések közt akad 
vérrel és vassal megvívandó, és 
akad gazdasági természetű is, 
hiába: a pénz boldogít, vala- 


A nagy torony tetején erősen dúl a harc. A fan- 
tasztikusan részletgazdag kép jól mutatja, hogy mi 
mindent halmoztak fel egyes parasztok a padláson. 


mint forgatja a világot. 

A háborús alaptörténet sze- 
rint az uralkodót elfogta egy 
másik király - mit is keresett 
ott? -, és a kíséretében lévő 
nemeseket legyilkolták, így let- 
tél Te a családfő. (Akinek 
Oroszlánszívű Richárd jutott 
eszébe, az bátran menjen vizs- 
gázni...) A rabsorsban sínylődő 
uralkodó földjét négy ellensége 

- a Farkas, a Kígyó, a Disznó és 
a Patkány (ilyen ellenségre már 
van miért büszkének lenni) - 
osztotta fel maga között. A fel- 
adat pitiáner, jól megverni 
őket, és egyesíteni az országot. 
A patkány - hogy a nyavalyá- 


Egyenlő pályák - egyenlő esélyek, mondta valaha 
Sándor Gyuri bácsi, majd hozzátette, felmentettek, 
kihozzák a bordásfalat. A képen klasszikus középkori 


olimpiai szám, a létrás futás látható. 


Falusi idill, amely a falusi turizmus plakátja is 
lehetne. Tevékenykedő parasztok, sertepetélő jobbá- 
gyok. Ennek tizede minket illet, a jó gazda szeme 
hizlalja a jószágot. 


ban választ valaki magának 
ilyen címerállatot? - jele alatt 
Puce hercege nyomul. Herceggé 
válásáról szóló legenda szerint 
az anyja az előző herceg udva- 
rában dolgozott, amikor szóltak 
neki, hogy születendő fia a 
herceg ivadéka. Ez az üzenet 
akkor vált értékké, amikor a 
herceg egész pereputtyával 
együtt kihajózott a tengerre, és 


a hajó elsüllyedt, a család meg 
odaveszett. egy híján. Kígyóék 
vezetője Beauregard herceg, 
aki a fogságba esett uralkodó 
távoli tartományának volt kor- 
mányzója. Kiemelkedő gazda- 
sági képességeire - még a bőrt 


is lenyúzta adó formájában a 
parasztokról - felfigyelt az 
uralkodó is, és udvarába ren- 
delte. Itt részletesen nem tár- 
gyalt esemény során a játék fő- 
szereplőjének édesapja jól ki- 
verte az egyik szemét. Truffe 
hercegéről az a hír járja, hogy 
olyan ronda volt, amikor meg- 
született, hogy szülei kidobták 
a kastélyból, és most az őt fel- 


Várfalaink mellett serénykednek a népek. Kék 
ruhájában a vár nagyasszonya lófrál a szakadék mel- 
lett, középen hordót gurít jó emberünk. 


A grafikailag gazdag táj változatos élővilágot rejt. 
Középtájt a halomra lőtt medvék már nem 
fogyasztják parasztjaink lábasjószág-állományát — 
azt szépen beszolgáltatják nekünk. 


nevelő banditák (Andrások, 
jajj) élére állt. Volpe hercegét 
pedig arcvonásai alapján neve- 
zik farkasnak, tizennyolcadik 
születésnapján örökölte meg cí- 
mét, amikor szülei tragikus bal- 
eset áldozatává lettek. 


tudásod másokkal. A csak ma- 
cesek számára a GameRanger 
(www.gameranger.com) biztosít 
Interneten át játszási felületet. 
A neten nemcsak erődet fitog- 
tathatod, hanem el is adhatod 
felépített váraidat! 


Barátságtalan várjáték. A támadó sereg már rende- 
sen megbontotta külső várfalunk, és kezdünk 
gyengén állni. Nem baj. Innen szép nyerni — külön- 


ben visszatöltöm az előző mentést! 


A gazdasági küldetésekben az 
általad uralt területen kell el- 
érni megfelelő eredményeket, 
ebben aszály, viszály, pestis és 
vadállattámadás gátol, ha bír. 

Amikor már tiéd a világ, min- 
den előírt pályán te vagy a ki- 
rály, akkor saját örömödre foly- 
tathatod a várépítést. Amikor a 
gépet már porig aláztad, akkor 
itt az ideje, hogy összemérd 


sBús düledékeiden, Husztnak romvára megállék; 
Csend vala, felleg alól szállt fel az éjjeli hold. 

Szél kele most, mint sír szele kél; s a csarnok elontott 
Oszlopi közt lebegő rémalak inte felém." 


Kölcsey Ferenc: Huszt 


Mi kell a program 
futtatásához? 


Sok szabadidő. 

Mac OS 8.6 vagy frissebb 
rendszer. 

G63/350 MHz, az on-line 
játékhoz 500MHz. 

128 MB RAM. 

750 MB merevlemez. 
Internet kapcsolat. 

iMac G4 177 


Az Apple bemutatta új csúcstermékét, a 
17"-os képméretű, szélesvásznú LCD képer- 
nyővel rendelkező iMacet. 800 MHz-es Po- 
werPC 64 processzorral, NVIDIA GeForce4 
MX grafikával, SuperDrive CD és DVD-író és 
-lejátszóval és nagy, 80 GByte-os merevle- 
mezzel rendelkezik, amelyen több mint 
hatórányi film vagy 15 ezer dal és 73 ezer 
digitális kép tárolható. Az olyan kitűnő 
Apple alkalmazások, mint az iTunes, az 
iPhoto, az iMovie és az iDVD egyedülálló 
digitális zene-, fotó-, és moziközponottá 
teszik az új iMac-et. 

A legjobb felhasználói számítógép csak 
még jobb lett - mondta Steve Jobs, az 
Apple elnök-vezérigazgatója. 
- A ragyogó, 17"7-os képernyő 
egyszerűen lélegzetelállító. A 
PC-k közt ilyennel szinte nem 
is lehet találkozni." 

A helytakarékos talpazat, 
a tágas 177-os, egyetlen 
mozdulattal állítható ma- 
gasságú, döntési szögű LCD 
képernyővel hihetetlenül 
kényelmessé teszi az új 
iMac használatát. A mint- 
egy 2,5 cm vastag, 177-os, 
szélesvásznú, 16:10 kép- 
osztású kijelző kitűnő vá- 
lasztás DVD-k megtekinté- 
séhez, sőt, akár egyszerre 
több ablakban is kényelme- 
sen dolgozhatunk, és egye- 
dülálló játékélményt is 
nyújt. Körülbelül ugyanak- 
kora nézőfelülettel, mint E 
egy 197-os CRT, az új ki- E 
jelző 1440 x 900 pixeles 


felbontása 6499-kal több képpontot tar- 
talmaz, mint a 157-os iMac lapos képer- 
nyője. Minden iMacen megtalálható az 
Apple díjnyertes, különleges élményt 
nyújtó szoftverkollekciója, melynek ré- 
szei: az új iTunes 3 - digitális zeneállo- 
mányok rendszerezésére és felírására -, 
az iMovie - filmek készítésére -, az 
iPhoto - digitális képek rendszerezésére 
és bemutatására. Az új iMacben megta- 
lálható a forradalmian új SuperDrive is, 
valamint az Apple iDVD szoftvere, aminek 
segítségével könnyedén állíthatja össze 
és írhatja meg saját, hagyományos leját- 
szók által olvasható DVD filmjeit. 


IMAC G4 17" JELLEMZŐI: 


- a 177-os szélesvásznú LCD vagy 157-os 
lapos képernyő (TFT-AMLCD technológia), 

- 700 vagy 800 MHz-es PowerPC G4 RISC 
processzor Velocity Engine-nel, 

- két FireWire és öt USB kapu a gyors, 
egyszerű plug-and-play kapcsolódású di- 
gitális eszközökhöz, mint például az 
MP3-lejátszók, digitális fényképezőgépek 
vagy videokamerák, 

- beépített 10/100BASE-T Ethernet és 56K 
V.90 modem, 

- 18 wattos belső erősítő a csodálatos 
sztereóélményért, és bizonyos modelle- 
ken Apple Pro hangszórók, 

- szórakoztató és kreativitásnövelő progra- 
mok nagy választéka, mint például a 
Ouicken Deluxe és a WorldBook Mac OS X 
Edition, 

-a Mac OS X 10.2 verziója, a ,Jaguár", az 
Apple újgenerációs operációs rendszere. 


A 17" szélesvásznú LCD iMac: 

-800 MHz-es PowerPC G4 RISC processzor 
Velocity Engine-nel, 

-DVD-R/CD-RW , SuperDrive" optikai meg- 
hajtó, 

-NVIDIA GeForce4 MX 32 MByte DDR me- 
móriával, 

-256 MByte SDRAM tár, 

-80 GByte-os Ultra ATA merevlemez, 

-Apple Pro hangszórók. 


Lehetőség van kiegészítő memória és 
AirPort kártya beszerelésére is, illetve az 
Apple Pro hangszórók külön is megvásá- 
rolhatók. Az új 177-os szélesvásznú LCD 
iMac várhatóan augusztusban kerül a 
szaküzletekbe, és a három 157-os síkké- 
pernyős iMac modell is ked- 
vezőbb áron lesz elérhető a 
viszonteladóknál. 

Apple 

Kovács úr megveheti élete első Jaguárját... 


ú 


MacOSX 


A Jaguár 


Az Apple bemutatta a Mac OS X legújabb, 
10.2 változatát Jaguár" fedőnévvel, több 
mint 150 új funkcióval. Új szolgáltatásai 
közül csak ízelítőül néhány: új Mail-alkal- 
mazás, mely lehetővé teszi a nem kívánt 
levelek hatékonyabb megszűrését, iChat 
névre hallgató AIM-kompatibilis csevegő- 
program, az egész rendszerből elérhető 
Címtár, Inkwell kézírásfelismerő, az MPEG- 
4-et támogató OuickTime 6, javított Uni- 
versal Access, továbbfejlesztett Finder, 
újabb internetszolgáltatásokkal bővített 
Sherlock 3 és az Apple forradalmi hálózat 
technológiája, a Rendezvous. 

A Jaguár fényévekkel megelőzi a Win- 
dows XP-t. Soha nem volt időszerűbb a 
Macet választani - mondta Steve Jobs, az 
Apple elnök-vezérigazgatója. - A UNIX 


alaptechnológiának és a legfejlettebb objek- 


tumorientált környezetnek köszönhetően a 
Mac OS X nagyobb előrelépés a szoftver- 
technológiában, mint bármi más az elmúlt 
évtizedben." 


MIRŐL ISMERSZIK MEG A JAGUÁR? 


- Új Mail program, továbbfejlesztett junk 
mail szűrővel, amely nemcsak kulcssza- 
vak alapján válogatja szét a bejövő üze- 
neteket, hanem azok tartalma alapján is, 
egy önmagától tanuló mechanizmust al- 
kalmazva. 

- iChat, az Apple új AIM-kompatibilis cse- 
vegőalkalmazása, amellyel a felhasználók 
azonnal kapcsolatot teremthetnek AOL 
és Mac.com ismerőseikkel a könnyen 
használható felület segítségével. Profik- 
nak: iC6. 

- Új Címtár, ahova a felhasználónak elég 
csak egyszer bevinni az információt ah- 
hoz, hogy az más alkalmazásokból is el- 
érhető legyen. Az új felhasználói felület 
lehetővé teszi az adatok közti gyors ke- 
resést és szerkesztést. A vCard formátum 
támogatásának és az Apple új iSync 
szoftverének köszönhetően a szinkroni- 
zációs problémák megoldódnak. 

- Inkwell fejlett kézírásfelismerő technoló- 
gia, amelyet valamennyi alkalmazás jól 
használhat egy grafikus beviteli tábla se- 
gítségével. 

- Az MPEG-4 szabványt is támogató Ouick- 
Time 6. 

- Universal Access a képernyő felnagyítá- 

sára, az olvasást megkönnyítő szövegki- 

emelési lehetőséggel és olyan ötletekkel, 

mint az egérvezérlő-, a beragadó- és a 

lassú billentyűk. 

Kiegészített Finder, önnyíló mappákkal 

és új, az eszközsorból elérhető gyors 

fájlkereséssel, ami jobban átláthatóvá 
teszi az állományokat, és megkönnyíti 
elérésüket. 

- Sherlock 3, az Apple vadiúj internetes 
szolgáltatásokat nyújtó keresője, a kí- 
vánt információk - tőzsdeinformációk, 
térképek, éttermek - személyre szabott 
megtekintési lehetőségével. 


- Rendezvous, az Apples forradalmian új 
otthoni hálózati technológiája, amivel a 
felhasználók gyorsan és könnyen össze- 
kapcsolhatják gépeiket és más eszközei- 
ket, Ethernet-, AirPort-, FireWire-, USB- 
vagy Bluetooth-konfigurálás nélkül. 

- Ouartz Extreme, amely felgyorsítja a gra- 

fikai teljesítményt a Power Mac beépített 

grafikus motorja segítségével, ezzel nö- 
velve a reakciósebességet, tökéletesítve 

a 2D, 3D és OuckTime alkalmazások meg- 

jelenítését, futtatását. 

Emelt Windows-hálózati és SMB-böngé- 

sző kompatibilitás, beépített PPTP VPN 

biztonság a könnyebb megosztásért, a 

Windows dokumentumok használatáért 

és a Windows hálózatokhoz való zökke- 

nőmentes csatlakozásért. 

Sziklaszilárd UNIX-alaptechnológia, je- 

lentős kiegészítésekkel, beleértve a 

FreeBSD 4.4 és GCC 3.1 alapú fejlesztő 

eszközöket, ezzel egyedülálló választássá 

téve a Mac OS X rendszert a UNIX-fel- 
használók számára. 


A Mac OS X 10.2 Jaguár" augusztus vé- 
gén kerül a viszonteladókhoz. A frissítő 
csomag magában foglalja a Mac OS X-t 
frissítő CD-ket és a frissített fejlesztői 
eszköz CD-t. 

Rendszerkövetelmények: legalább 
128 MByte memória és a következő Apple 
számítógépek valamelyike: minden iMac 
és iBook modell, Power Macintosh G3, 
Power Mac G64 és Cube, és bármely 1998 
májusa után megjelent PowerBook. 
Ouartz Extreme rendszerkövetelmények: 
NVIDIA GeForce2 MX, GeForce3, GeForce4 
Titanium vagy GeForce4 MX kártya vagy 
bármely ATI AGP RADEON kártya. Leg- 
alább 16 MByte, de lehetőség szerint 
32 MByte VRAM tár az optimális teljesít- 
ményhez. 
Apple 

Az Apple partnereivel - 
Adobe, HP, Corel - bejárta az 
országot, amely idén nyáron 
Miskolcot, Debrecent, Békés- 
csabát, Sopront, Szombat- 
helyt, Nagykanizsát, Pécset 


és Szegedet jelentette, meg 
persze Budapestet. Szokás az 
ország vízfejűségére panasz- 
kodni, ezért ez a nyolcváro- 
sos csillagtúra kiváló alkal- 
mat kínált a nem fővárosi 
Mac-használókkal való talál- 
kozásra az Almalap számára 
is. A szubjektív beszámoló 
előtt meg kell jegyezni, hogy 
e sorok írója ugyan a fent 
említett városok egy részé- 
ben az utóbbi időben megfor- 
dult, ám - így háromhetes 
töménységgel - fejlődő, gaz- 
dagodó és kimondottan szé- 
pülő városokkal találkozott. 

Ez kiderül a honlapunkon ta- 
lálható képekből is. 


Miskolc 
sSzáznyolcvan kilométer, 
néha több" - Miskolcról ez 


biztos eszembe jut, különö- 
sen az autópályán, na meg az 
rAcélváros". A miskolci ren- 
dezvény házigazdája az Ádom 
Ferenc vezette Macad a főut- 
cán lévő Filmszínházat bé- 
relte ki az Apple és társai 
számára. A helyszín kiválasz- 
tása nem véletlen, hiszen a 
helyi filmklubhoz személyes 
szálak is kötik a céget. 

A nem fővárosi viszontel- 
adókra szinte kivétel nélkül 
jellemző, hogy az Apple és 
környéke termékeivel való 
foglalkozáson túl más tevé- 
kenységben is érintettek. Jel- 


lemzően helyi lapok kiadását 
végzik, de van, aki internetes 
kávézót üzemeltet, vagy épí- 
tészeti tervezést végez. A cé- 
gek vezetői általában a város 
életébe is bekapcsolódnak, 


ilyen az említett filmklub 
szervezése vagy közösségi 
célú pályázatokban való 
részvétel. 

A rendezvények koreográfi- 
ája minden helyszínen ha- 
sonló volt, amíg az egyik he- 
lyiségben kiállítottak a részt- 
vevő cégek, addig a közeli 
előadóteremben egymást kö- 
vették a termékbemutató elő- 
adások. A bevezetőben Gulyás 
István üzletágvezető az Apple 
gépeiről és szoftvermegoldá- 
sairól beszélt, őt követte az 
Adobe Photoshop 7 bemuta- 
tó. A Corelt is forgalmazó 


VA sú 


NCAT 


Codra a maces piacot a Pro- 
create programcsaláddal kívánja 
meghódítani, itt a KnockOut 2 
(ejtsd: nokáut, mert a szó eleji 
nk"-t az angol nem ejti, azaz 
ejti :-) maszkoló programot 


mutatta be Wacom digit táb- 
lával. A HP proofnyomtatásra 
is alkalmas DesignJet 10 PS 
tintasugaras nyomtatójára 
volt büszke, nem hiába. A 
záró szám ProTools bemutató 
volt, amelyhez az Omegát is 
megszégyenítő lézerkardos- 
komputeres technikát halmo- 
zott fel az Absolute. 
Miskolcon közel százan ke- 
resték fel a tíztől háromig 
tartott kiállítást. Ez a szám 
nem utcáról betévedt század- 
nyi embert jelent, hanem 
olyan miskolci vagy vonzás- 
körzetében élőt, aki kimon- 

dottan a bemutatóra jött. A 
látogatók nagy többsége a ki- 
adványszerkesztés területén 
dolgozik. Elbeszélgetve Mis- 
kolc egyik meghatározó rek- 
lámügynökségének rendszer- 
gazdájával, kiderült, hogy a 
kiadványszerkesztés és levilá- 
gítás területén nincs hátrány- 
ban a borsodi térség. Ezért - 
értelemszerűen - a szakmai 
problémák is hasonlóak, 
szoftverlegalizáció, érdemes-e 
upgrade-elni, ideje-e áttérni 
az OS X-re... Noha Miskolc 
kétszázezres város, azért ott 
más a konkurenciaharc, mint 
a fővárosban. Miskolcon adott 


munkát csak egy, esetleg két 
cég képes elvégezni, mert 
neki van megfelelő technikai 
felszereltsége, és a konkuren- 
cia Budapesten vagy Kassán 
van, ámbár a határ túloldala 
nem túl aktív. 

A közel száz látogató per- 
sze nem igaz, mert váratlanul 
- tanítás utolsó órájára tip- 
pelek - beesett vagy három- 
osztálynyi gyerek. A rossz 
IFABO-s tapasztalattal rendel- 
kező kiállítók ekkor számba 
vették egereik, iPodjaik elhe- 
lyezkedését. A tanulóifjúság 
látogatásának oka a SuliNet 


program volt, ha valaki em- 
lékszik még e lassan ötéves 
kormányzati tettre, melynek 
keretében az összes közép- 
fokú tanintézményt felfűzték 
az Internetre, és megpályáz- 
hatott számítógép-együttese- 
ket. A csoportot vezető ta- 
nárnő méltán szerepelhetne 
az Apple tanúságtévő reklám- 
jában, oly meggyőződéssel 
vonta kérdőre az Apple jelen- 
lévő képviselőjét, hogy miért 
nincsenek tankönyvek az 05- 
ről, az AppleWorksről. A szét- 
széledő ifjúság se perc alatt 
elmélyedt a gépek - de külö- 
nösen az említett hangtech- 


nikai cuccok - szemlélésében 
és kipróbálásában. Ezalatt a 
tanárnő felvetette az Apple 
szervezte konzultációs chat, 
rendezvény szükségességét, a 
vezérképviselet pedig egyet- 
értett. A tankönyvekkel kap- 
csolatban az Almalap közbe- 
vetette, hogy esetleg a közel 
ötven Apple-be bevásárolt is- 
kola ambiciózus pedagógusát 
kellene díjazni egy oktatás- 
ban is használható jegyzet 
összeállításáért, amelyet 
esetleg nem is kellene nyom- 
tatni, hiszen PDF, web, 
Flash... A gépekről Adom Feri 


elmondta, hogy az iskola ál- 
tal öt éve pályázott és el- 
nyert G3-asok hibátlanul mű- 
ködnek, a legnagyobb gondot 
eddig az aksijaik lemerülése 
okozta. Ennyit az üzemelte- 
tési költségekről. 

Azért érdemes az iskoláknak 
számítógépet - akár ráfize- 
téssel is - adni, mert az ott 
tanulók rászoknak, és majd 
visszajönnek vásárlóként - 
szokták mondani a marketin- 
gesek, ezt követően szokott a 
cégtulajdonos az éves terv- 
számok teljesítéséről érdek- 
lődni. Az elv - tudom, hihe- 
tetlen, de - működik, az is- 


kola a pályázott gépeket kö- 
vetően szinte folyamatosan 
bővíti apple-s gépparkját. 

Az Apple-t csak fanatikusok 
használják - állítják a Winte- 
len felnövők. Ez igaz is, meg 
nem is, a fanatikusok közé 
sorolja az Almalap azt a fizi- 
kust is, aki azért választott 
Apple-t, mert speciális inter- 
face-szel csatlakoztatva az 
egy időegységre eső legtöbb 
művelet elvégzésében messze 
megelőzte a PC-gyártók 
csúcsgépeit. (A tesztben 
vesztes Compagot azóta fel is 
vásárolták.) 


Debrecen 

A honlapunkra ellátogató ol- 
vasó megtekintheti a használt 
teafilterek tárolására szolgáló 
miniszemetest, amelyet a ren- 
dezvénynek helyet adó szál- 
loda reggelizőasztalán sikerült 
lencsevégre kapni. A szálloda 
- a Debrecenből elszármazot- 
tak szófordulatában: ,,...Debi- 
ben, a csónakázótóval szem- 
ben, a bányászüdülőben..." - 
harmadik emeletén kávék, 
üdítők és sütemények társasá- 
gában a helyi Apple viszontel- 
adó, a Képpont Kft. fogadta 
az érdeklődőket. A miskolcit 
megközelítő számú érdeklődő 


között tartott nem reprezen- 
tatív közvélemény-kutatásom 
szintén a kiadványszerkesztés- 
sel foglalkozók meghatározó 
többségét mutatta. 

A debreceni rendezvényre 
nem csak a közeli Nyíregyhá- 
záról rándultak át, de volt ér- 
deklődő Nagyváradról is. Az ő 
elmondása alapján odaát ret- 
tentően vegyes a kép, a Mac 
elterjedtsége hasonló a hazai- 
hoz, a DTP piacon - lévén az 
úr és családja is e területen 
érdekelt - egy időben van je- 
len az MS Wordben és az In- 
Design 2.0-ban vagy Ouarkban 

dolgozó. Véleménye szerint 
most zajlik a piac minőség 
szerinti tagozódása. Ezt köve- 
tően hosszan dicsérte az Al- 
malapot, mint információfor- 
rást, de ennek megismétlésé- 
től most - arcméretünkre való 
tekintettel - eltekintek. De - 
erősítve az egyik miskolci szá- 
lat - meg kell említenem, 
hogy kb. négy éve egy nagy- 
váradi diák kérte, hogy küld- 
jünk neki az Almalap remit- 
tendájából (na, ilyen nincs!), 
de évente, mert magas a pos- 
taköltség. A cég vezetése 
egyhangú szavazással a 
szponzoráció mellett döntött. 


(Igen, az úr volt a diák.) A 
DTP-ről szólva meg kell emlí- 
teni, hogy az Almalap kínálta 
könyvek közül igen nagy ke- 
letje volt Virágvölgyi Péter: 
Tipográfia mesterségének és a 
,Stílusgyakorlatok"-nak. Több 
nyomdaipari cég vezetője is 
megvásárolta az említett 
könyveket, mondván, itt az 
ideje egy kis továbbképzés- 
nek. A továbbképzés egyéb- 
ként is beszédtéma volt. A 
nem budapestiek számára - ki 
érti miért? - ugyanolyan fon- 
tos a szakmai fejlődés, mint a 
fővárosiaknak. Csak amíg a 

fővárosban két-három helyen 
is érdemes beiratkozni egy 
Photoshop- vagy Illustrator- 
tanfolyamra, addig - még a 
vidéki nagyvárosokban sem - 
másutt nem végeznek ilyen 
oktatást. Egy normál oktatás 
12-20 felutazással jár, ami 
aránytalanul megnöveli a 
költségeket is, másrészt fá- 
rasztó. Igazi megoldást nem 
sikerült kitalálni, noha az 
egyik oktatási cég jelenlévő 
tulajdonosa jelezte, hogy ter- 
vezik koncentrált továbbkép- 
zések két-három napos vi- 
dékre költöztetését. Ehhez vi- 
szont szükséges a helyi viszo- 


nyokat jól ismerő Apple 
viszonteladó segítsége, ame- 
lyet a Képpont meg is ígért. 
Az Almalap követi ez 
eseményeket. 


Békéscsaba 

Az Apple Országjárása az 
Apple-honlapon lett meghir- 
detve általánosan, az Almalap 
- amely a budapesti időpon- 
tot sikerrel eltolta egy nap- 
pal, máig sem értjük, hogy 
történt - még nem tudta az 
előadások időpontját és sor- 
rendjét közölni májusi számá- 
ban. A rendezvénynek otthont 


adó cégek saját eszközeikkel 
hívták meg partnereiket, a 
Mac-barátokat. Az apple-ösök 
egyik levelezőlistáján feltett 
kérdésre - ki honnan hallott a 
RoadShow-ról? - kapott vála- 
szok azt mutatták - kb. fele 
az Apple-honlapról, az ötöde 
az Almalap és vidékéről, a 
többiek viszonteladójuktól 
vagy DM-ből -, hogy a ren- 
dezvény propagálásán még le- 
hetne javítani. Ezt fejtegette 
a békéscsabai rendezvény 
egyik hölgy résztvevője is, aki 
marketinggel foglalkozik. 
Békéscsabán a város leg- 
szebb pontján álló Jókai 


Színházban nyert teret a ren- 
dezvény. Az említett hölgy - 
aki barátját kísérte el - meg- 
látva az új iMacet felvetette, 
hogy egy kisebb sátorpavilon- 
nal a téren kellett volna meg- 
tartani a bemutatót. A téren 
sétálók - mivel éppen nem 
emberpusztító, csak nagyon 
meleg idő volt - meglátnák, 


megszeretnék... És talán meg 
is vennék a gépeket. Az alap- 
kérdés - tette hozzá -, hogy 
mi a bemutatókörút elsődle- 
ges célja: szakmai előadások- 
kal gazdagítani a már Macek- 
kel rendelkezőket, vagy széles 
körben bemutatva új vevőket 
szerezni. Erre a helyes válasz 
a mindkettő. Az Almalap vé- 
leménye szerint - és ez az or- 
szágjárás során tovább erősö- 
dött - érdemes lenne meg- 
fontolni, hogy - építve a ta- 
pasztalatokra - a helyszíne- 
ken eltérő módon jelenjen 
meg az Apple a következő al- 
kalommal. A másik - a ké- 


sőbb érintett városokban 
szintén elhangzott - javaslat 
az Országjárás időpontjára 
vonatkozott. Néhány szervező 
és több látogató ís megje- 
gyezte, hogy eléggé belecsú- 
szott a nyár elejébe a rendez- 
vény, nem ís említve az 
érettségi és felvételi 
időpontokat. 


Mivel a marketinges kis- 
asszony barátja erősen bele- 
feledkezett a hetes Photo- 
shop és Procreate KnockOut 
összehasonlító tesztelésébe, 
volt idő megbeszélni, hogy a 
médiában miért nem jelenik 
meg a rendezvény. A felkere- 
sett megyeszékhelyeken - 
szevasz Sopron! - legalább 
egy megyei és városi napilap 
van, nem is szólva a lokális 
rádióról, ad absurdum tévé- 
ről. Valószínű, hogy ezek a 
médiumok dugig vannak loká- 
lis hírekkel, de talán befért 
volna egy jól fogalmazott hír 
a ,2002 Kreatív Világ" érke- 


zéséről. Magáról a rendez- 
vényről is olvashatott, hall- 
hatott vagy láthatott volna a 
kedves helyben lakó. Az adott 
híradás szerkesztéséhez a leg- 
több esetben Macintosht 
használnak (lásd Szombathely 
esetét). Ez a feladat persze 
nem könnyű, de talán érde- 
mes lenne legközelebb meg- 
próbálni. 


Sopron 

Itt az Almalap sehogy sem ta- 
lálta a Vas-Villát, a rendez- 
vény helyszínét. Ha a kedves 
nem soproni olvasó a név 

alapján elegáns, századfordu- 
lós, nagy kertes, tölgy- és fe- 
nyőfás házra gondol, akkor 
velem együtt kereshette volna 
az épületet. A soproniaknak 
persze könnyű, ők tudják, 
hogy ez a Soproni Vas- és Vil- 
lamosipari Szakképző Iskola. 
Ahol éppen érettségi zajlott. 
És év vége. 

Töménytelen mennyiségű 
diák áramlott ki és be. Az em- 
lített IFABO félelem itt is fel- 
bukkant, de nem volt alapja. 
A rendező, de inkább a kiálli- 
tók nem számítottak ilyen 
áradatra, ezért a középiskolás 
csapatok természetes intelli- 


genciája diadalmaskodott, 
amikor kitanulták az iPod 
használatát, az iTunes vezér- 
lését. Percek kérdése volt, 
hogy az alapvetően Windows- 
on felnövők otthon érezzék 
magukat a Mac OS X-ben, lé- 
pésről lépésre beazonosítva a 
Fájlkezelőt, az Asztalt és a 
többi elemet. Az OS X animá- 
ciói által kivívott elismerés 
jele volt, amikor a fiatalok 
egyike megkérdezte az Apple 
képviselőjét, a dockkolós ef- 
fektnek van-e PC-re letölthető 
változata. A kiállítóknak 
egyébként rettentően résen 


WEB 


kellett lenni, mert ez a ko- 
rosztály a barkácskirály, a me- 
gahertzek, procik, RAM-ok és 
Linux-verziók zsonglőrei, így 
nem a ,tessék mondani, ez 
mecsintósz?" kérdések röp- 
ködtek. 

Elsőre talán reménytelennek 
tűnt a helyzet azon kiállítók 
számára, akik ,komoly" vevő- 
jelöltek látogatására készültek. 
Az elhangzott beszélgetések 
alapján szinte biztos, hogy az 
Adobe és Corel/Procreate 
szoftverekből elkel pár jog- 
tiszta példány. Az iPodra és az 
iMacre is többen kértek árat, 
de valami rejtélyes okból kifo- 


lyólag apple-s viszonteladói 
árlista nem volt. Ráadásul né- 
hány felkészült ifjú járatos 
volt az osztrák árakban is... 
Nem véletlenül került a Vas- 
Villába a soproni rendezvény, 
itt is SuliNet-es Macek figyel- 
nek. Ismerve a HDSys (ezúton 
is köszönjük az Almalap támo- 
gatását) helyzetét, amely 
egyszerre kereskedelmi cég és 
az Apple vezérképviselet, ta- 
lán érdemes lenne valamilyen 
módon a SuliNet Apple-sike- 
reit közkinccsé tenni (ebben 
az Almalap is lehetne aktí- 
vabb), és az árrésből hajszál- 


nyit áldozni a további siker- 
történetek megalapozásáért. 


Szombathely 

A Városi Képtárban lett, észt 
és litván fotóművészek képei 
közt mutatkozott be az Apple. 
A kellemes környezetben a lá- 
togatók száma meghaladta az 
Országjárás során szült képlet 
által reméltet. A képlet szerint 
- amely még finomításra szo- 
rul - a látogatók száma a vá- 
ros lakosságának számával 
négyzetesen, az Apple piaci 
részesedésével egyenesen ará- 
nyos, azaz egy hatvanezres 
városban aránylag kevesebb 


maces van, mint egy milliós- 
ban. A Dávid Péter vezette 
dPix sikerességének titka nem 
csak az igen finom szendvi- 
cseknek és süteményeknek, 
még csak nem is a foci-vb 
közvetítés megtekinthetőségé- 
nek (délelőtt alázta meg Costa 
Rica a brazilokat két góllal) 
tudható be, hanem a minden 
volt és potenciális vevőt utol- 
érő meghívásnak és rátelefo- 
nálásnak. A résztvevők száma 
így is kevesebb volt, mint 
ahogy ezt az ügyvezető re- 
mélte, ezt a heveny nyárnak 
tudta be. 

Szombathelyen megjelent a 
városi televízió is. Interjút 
készített az Apple helyzetéről. 
A videotechnika iránt érdek- 
lődő látogatók kíváncsiak vol- 
tak a felvételre. Némi nehéz- 
ség árán - mire meglett a 
megfelelő kábel - a társaság 
profi kamerája hozzácsatlako- 
zott a G4-eshez, amelyre át 
lehetett tölteni a videót. Ha 
lett volna a környéken Final 
Cut profi, akkor akár meg is 
vághatta volna a riportot. Így 
csak OuickTime videóvá vált. 
Ez az apró bemutató nem csak 
a látogatókat nyűgözte le, 
hanem a felvételt készítő 


szakembereket is. Meglepődé- 
sük - már hallottam ilyenről, 
de még sohasem láttam - ak- 
kor fokozódott halvány vásár- 
lási szándékká, amikor kide- 
rült, hogy mindez egy erősebb 
PowerBookkal is megtehető. 
Ahogy a reklám mondja, az 
anyagot felvéve már a vissza- 
úton megvágható a Lada Niva 
hátsó ülésén, így akár adás- 
kész anyaggá állhat össze a 
felvétel, mire beér a tudósító 
a terepről a stúdióba. Persze, 
ehhez sofőr is kell. 

Mint említettem volt, az 
Apple gépek hátterét balti ál- 

lamok fotóművészeinek képei 
díszítették. Betévedt diáklá- 
nyok - igen, lila harisnyás, 
ábrándos tekintetű, delfine- 
kért lelkesedő - óvatosan la- 
víroztak a standok közt. Egyi- 
kük félénken rákérdezett, 
hogy mi köze a kiállított fo- 
tóknak a gépekhez. Ekkor a 
Proreate csapat teljes erődo- 
bással mutatta be a cég festő 
alkalmazását, adta kézbe a 
Wacom tablet ceruzáját. A 
szemmel láthatóan humán ér- 
deklődésű hölgy először a 
technikától lázba jövőket tel- 
jességgel nem értők mosolyá- 
val egyezett bele a próbába. 


Majd egy óra múlva úgy kel- 
lett szólni, hogy már megint 
hiába csipog a mobil az övön. 


Nagykanizsa 

Végigautózva a Balaton part- 
ján megértettem azokat az or- 
szágjárás érintette viszontel- 
adókat, akik a rendezvény 
nyárba csúszásáról szóltak, 


erős volt a csábítás, hogy be- 
fékezve lekanyarodjak valame- 
lyik strandra, ahová a korán 
kelők indultak, és ahonnan a 
későn fekvők hazafelé igye- 
keztek. Kanizsán az Almama- 
ter Bt. a városi könyvtárat 
szerezte meg, amely - mint a 
képekről is látható - frissen 
épült, légkondicionált. Kelle- 
mes kontrasztot ad a modern 
külső és a közkönyvtárakra 
jellemző, polcokat betöltő ke- 
ményborítósra átkötött műbőr 
gerincű könyvtenger itt-ott 
internetezésre alkalmas szá- 
mítógéppel megtűzdelve. 

A látogatók meghatározó 


részét - itt is - a kiadvány- 
szerkesztésben és nyomdai 
előkészítésben érdekeltek tet- 
ték ki. A Kanizsa méretű váro- 
sokra jellemző - állította egy 
kisnyomda tulajdonos -, hogy 
a megrendelő két dolgot fi- 
gyel: az árat, és azt, hogy 
amit a monitoron megmutat- 
nak, azt kapja kinyomtatva. 


Mivel a megrendelők számá- 
nak változását, növekedését 
nem lehet dinamikus jelzővel 
illetni - tette hozzá -, ezért 
minden vállalkozó , fogja" az 
ügyfelét. A - budapestihez 
képest jelentősen - nyomott 
árak miatt az esetleges fej- 
lesztésekre nemigen jut. Az 
Almalap rákérdezett, ha 
ennyivel kedvezőbb árfekvés- 
ben dolgozik a vállalkozás, 
akkor miért nem próbál el- 
csípni fővárosi munkát, végül 
is létezik az Internet, és Ka- 
nizsa (sem) a világ vége. A 
válasz lényege az volt, hogy a 
nyomdai-előkészítői kapacitás 


- hasonlóan a környék más 
cégeihez - szinte teljesen ki- 
használt. Ahhoz, hogy meg- 
érje munkát áthozni, annak 
olyan volumenűnek kellene 
lenni, amihez fejleszteni, be- 
ruházni kellene, az viszont fi- 
nanszírozást igényel. Feltéte- 
lezve, hogy meglépnek egy 
ilyen minőséget is fejlesztő 

beruházást, az így növekvő 
előállítási költségeket nem fi- 
zetné meg a helyi megrende- 
lői kör - inkább ár, mint mi- 
nőségérzékeny -, márpedig a 
megélhetést az ő megrendelé- 
seik adják. Ennek ellenére már 
csak szakmai büszkeségből is 
keresik a fejlődés lehetőségét 
- ,a már papírral foglalkozom, 
legalább papíron" -, ám a 
szakképzés, oktatás szintén 
erősen főváros centrikus. És a 
céget nem lehet napokra ma- 
gára hagyni. 

Az Almalapot az országjárás 
előtt foglalkoztatta a kérdés, 
észrevehető-e bármi különb- 


ség az ország keleti és nyu- 
gati felében Mac és környé- 
kén. A válasz igen, a digitális 
kamerák és Flash esetében. Az 
első három város, ahol felbuk- 
kant az Apple Országjárása, 
nem mutatott különösebb ér- 
deklődést az Almalap könyvkí- 
nálatában szereplő Flashsel 
vagy digitkamerával foglal- 


kozó könyvek iránt. Sopron 
óta viszont - a mindenhol 
túlsúlyos DTP mellett - élénk 
érdeklődés mutatkozott e két 
terület iránt. 


Pécs 

Ébredés után a legtöbben 
résre szűkült szemmel tapoga- 
tódzva a konyhába igyekez- 
nek, hogy kávé által életre 
pofozzák magukat. A kényel- 
mesebbek kedvenc reggeliző- 
helyükre tartanak e célból. A 
Macintosh-barát pécsiek szá- 
mára nincs szebb, mint beesni 
a MacCaféba, ahol kávé mel- 
lett az iMac öt színéből vá- 


laszthatnak. Ha Pécstől távol 
élnél, akkor légy kíváncsi, mi- 
től oly jó pécsinek lenni, és 
keresd fel a http://www.gulli- 
verkli.hu/maccafea.html ol- 
dalt. Már csak azért is tedd 
ezt meg, mert a Pécsen ké- 
szült fotók technikai malőr 
folytán, hát, igen... A Mac- 
Cafét a Csontváry Múzeum 
földszintjén találod meg, tíz- 
től hajnali egyig nyitva. 

Ezt számos Pécsett tanuló 
angol anyanyelvű fiatal is 
tudja - talán ezen a napon 
terjedt híre, hogy az USA 
egyik tagállamában az ál- 


lam (!) biztosít iBook-ot 
minden diák részére -, ők ki- 
csit félénken araszoltak át a 
kiállítók és látogatóik által 
elfoglalt, egyébként olvasási, 
beszélgetési lehetőséget 
nyújtó szobákon az internet- 
kávézóba. A rendezvény ideje 
alatt az öt iMac folyamatosan 
foglalt volt, kettő óra felé 
közel tucat diák várakozott, 
hogy gép szabaduljon fel. Az 
internetkávézó szomszédsága 
a kiállítók számára is hasznos 
volt. 

Valamilyen különös érzékkel 
képes a kedves látogató arról 
a termékről kérdezni, amelyről 


egy fia hang doksi sincs a ki- 
állítónál. Interneten viszont 
szinte minden megtalálható. 
pécsen nem jelentett gondot 
átsétálni - na jó, kellett egy 
szabad gép -, kikeresni, és ki- 
nyomtatni a megfelelő oldala- 
kat. Ez a lehetőség a többi 
városban is megkönnyítette 
volna a tájékozódást, a pon- 
tos ismeret megszerzését. 
Esetleg kevesebb esőerdő si- 
ratná a digitális forradalmat, 
mivel az érdeklődő otthon- 
irodában, a saját gépén újra- 
nézi az oldalakat, nem is kell 
kinyomtatni. Érdekes kiállítás 


lenne, ahol nincs szóróanyag, 
vagy csak annyi: az új iMac 
képe és egy URL. 

E gondolatsoron tovább- 
futva - nem hiába, a kávéház 
felszínre hozza a gondolato- 
kat - milyen elegáns és látvá- 
nyos lenne egy Airportot fel- 
ütni bármelyik város főterén, 
lerakni pár Macet, és interne- 
tezni, mint országjárás. Igen, 
van licit ezzel az ötlettel kap- 
csolatba, legyen iBook és Po- 
werBook, mert akkor tápkábel 
sem kell, amit ugye nehéz a 
tér közepére kivezetni. To- 
vább álmodva - Think Diffe- 
rent! - iPoddal virgonckodók 


kellemesen egészíthetnék ki a 
Kreatív Világ-képet. A téren 
haladókról digitális fényképe- 
zőgéppel és kamerával készült 
képek azonnal felkerülnének a 
webre. Oké, jöhet még egy 
kávé, már ébredünk! 


Szeged 

Bordás Péter, a vendéglátó 
Diadalma Kft. vezetője a 
Novotel kiállítótermének kor- 
látjához dőlve mesélte, mi- 
lyen lehetőségeket rejt a há- 
ború utáni ex-jugoszláv piac, 
amikor felbukkant egy fiatal- 
ember. 

- Ó, hadd mutassak be egy 
régi Almalap-előfizetőt, aki 
erőkönyves! - vágott szavába. 

- Bocsika, milyen? 


- Hát erőkönyves. 

- Feladom - válaszoltam, 
elkerülve a Rejtő-féle , rúgja- 
tok meg, ha akartok, de akkor 
sem értem" fordulatot, mert 
akkor meg is rúgtak volna, 
mielőtt megfejtik. Az erő- 
könyves, akinek PowerBookja 
van. (Aki ismerte, bocs.) 
Kénytelen voltam egy fénykó- 
lával törleszteni (light Cola - 
Csábi Jani leleménye). 

Folytatva a beszélgetést ki- 
derült, hogy Szeged és kör- 
nyéke egyetlen Apple viszont- 
eladót képes eltartani, noha 
volt idő, amikor három cég is 

versenyzett egymással. Mielőtt 
bárki úgy gondolja, hogy ret- 
tenetes árréseket lehet érvé- 
nyesíteni, ha nincs vetélytárs 
a piacon, akkor téved. Ma már 
nem jelent nehézséget áraján- 
latot kérni bármelyik hazai vi- 
szonteladótól, de az interne- 
ten elérhető számos e célt 
szolgáló külföldi honlap is. Az 
árrés mértékét a következő vi- 
szonteladó távolsága befolyá- 
solja, mert noha a garancia 
bárhol érvényesíthető, a gép- 
pel kapcsolatos összes többi 
gond esetén a szállítót szokta 
a vevő megkeresni. Ez itt kilo- 
méterben érvényesül. Ha Sze- 


ged és környéke - ezt vegyük 
háromszázezer embernek - egy 
viszonteladó megélhetését 
biztosítja, akkor - tette fel az 
egyik társkiállító a kérdést, - 
hány viszonteladónak lenne 
helye Budapesten. A HDSys 
honlapja 17 céget sorol fel, 
ehhez jönnek a Budapest kör- 
nyéki települések. A budapesti 
cégek jelentős része területre 
szakosodott - szólt közbe a 
vezérképviselet egyik munka- 
társa. Ha csak az Almalap szí- 
véhez közel esőket nézzük, ak- 
kor van videotechnikára, épí- 
tészeti tervezésre, nyomdai 


előkészítésre, elektronikus ke- 
reskedelemre, adatátviteli 
szolgáltatásra szakosodott vi- 
szonteladó. Nem egy esetben 
a Mac , csak" kisebb része az 
adott cég forgalmának. Ha pe- 
dig tíz év távlatában nézzük a 
viszonteladók működését, ak- 
kor jól látható, hogy a "90-es 
évek elején még gépforgalma- 
zásból megélő cégek a piac 
telítődése miatt kénytelenek 
voltak profiljukat bővítve 
megtalálni fejlődésük útját, 
miközben megmaradtak Apple 
viszonteladónak. 

Az Almalap az országjárást 
a Tisza-parti Kiskőrössy Ha- 


lászcsárdában (http://www. 
autoinfo.hu/ettermek/ 
koros/frame.htm) végezte, 
amelyet ezúton is ajánlunk 
mindenkinek (és köszönet 
Péternek, aki nekünk 
javasolta). 


Budapest 

Az Országjárás utolsó állo- 
mása a fővárosban volt, ahol 
az egyik Apple Center adott 
otthont a rendezvénynek. 
Noha így is zsúfolásig meg- 
telt az előadásoknak helyet 
adó terem, még a lépcsőn is 
ültek, a többi budapesti vi- 


szonteladó az Almalap hallo- 
mása szerint nem örült an- 
nak, hogy a vezérképviselet 
az egyik céget választotta 
helyszínül. ,Nem szívesen 
küldöm a legfontosabb vevő- 
met ahhoz a céghez, még az 
országjárás kapcsán sem, 
amelyikkel napi árversenyben 
állok" - vallott név nélkül az 
egyik. A szépen kialakított 
üzlethelységben - összeha- 
sonlítva a vidéki helyszínek- 
kel - a társkiállítóknak nem 
igazán jutott hely. Amiről vi- 
szont a befogadó cég nem te- 
hetett, az a kánikulai hőség 
volt, amelyet a nagy üvegab- 


lak felületek kellemesen fo- 
koztak. F. Sándor kiskorúval 
szólva a rendezvény fényét 
emelte a négyfős hölgycsapat 
tánc-szabadgyakorlata, amely 
gyenge 19 MB-os OuickTime 
formátumában elérhető az Al- 
malap honlapján. 


Ferenczy Gábor 

Beperelte az Adobe a Macromediát, 


a Macromedia pedig az Adobe-ot 


A hasonló szoftvereket gyártó 
cégek közt nem csak a techni- 
kai harctéren dúl háború, nem 
csak a felhasználók tömegeit 
szeretnék elnyerni a másik 
termékei elől, hanem a jog 
mezején is megütköznek - egy 
sikeres per árrése is jobb, a 
volumene pedig felülmúlja 
bármely termékét. A grafikai 
alkalmazások piacán most az 
Adobe és a Macromedia fe- 
szült egymásnak. A támadást 
az Adobe kezdte, amikor be- 
perelte a Macromediát, mond- 
ván, a cég termékeiben fel- 
használja az Adobe szerzői 
joggal védett , felhasználó ál- 
tal átkonfigurálható paletta" 
alkotását, jogdíj fizetése nél- 
kül. Mivel szinte minden le- 
védhető, ezért ember legyen a 
talpán, amikor valaki szoftvert 
fejleszt, mert szinte biztos, 
hogy akaratlanul más szellemi 
termékei közt tör-zúz. Minden- 
estre a bíróság első fokon iga- 
zat adott az Adobe-nak, a 
nyeremény összege 2,8 millió 
dollár (756 millió forint). 


32 MILLIÓ USD NYERESÉG 
A HARMADIK NEGYEDÉVBEN 


Az Apple közzétette a 2002. 
pénzügyi év 2002. június 29- 
én záródó harmadik negyed- 
évének eredményeit. Ebben a 
negyedévben az Apple 32 mil- 
lió USD - azaz részvényenként 
9 cent - nyereséget ért el, 
szemben az előző pénzügyi év 
azonos időszakának 61 millió 
USD - azaz részvényenként 17 
cent - nyereségével. A most 
lezárult negyedév teljes for- 
galma 1,43 milliárd USD volt, 
mely 3 százalékos csökkenést 
mutat az előző pénzügyi év 
azonos időszakához képest; a 


A Macromedia ezt követően 
hírül adta, hogy a büntetés 
összege nem ront pénzügyi 
helyzetén. A Gonosz Almalap 
szerint ez azt jelenti, hogy be- 
kalkulálták a termékfejlesztésbe 
a várható bírósági ítéletet, és 
nem becsülték túl az Adobe 
várható követelését. A meg- 
torló ötlet is megszületett, az 
Adobe kérelmezte a bíróságtól, 
hogy tiltsa el a Macromediát a 
további jogsértéstől, mégpedig 
azonnali hatállyal. Azaz a Ma- 
cromedia visszavonhatja szinte 
összes termékét a piacról, át- 
tervezheti azt. E cselekedet 
kárértéke persze vidáman több- 
szöröse a perben megítélt kár- 
térítési összegnek. 

, Úgy véljük, az Adobe hibá- 
san cselekszik, amikor jogi téren 
próbálja legyőzni cégünket - 
pengetett meg érzelmi húrokat 
a Macromedia elnöke, Rob Bur- 
gess. - Ez a per az ártatlan, 
becsületes felhasználókat káro- 
sítja meg. Nem tehetünk mást, 
mint megvédjük őket és jogain- 
kat ezen a csatatéren is." 


bruttó árrés pedig 27,4 száza- 
lékra csökkent, az egy évvel 
ezelőtt elért 29,4 százalékról. 

A nemzetközi piacokon tör- 
ténő értékesítések a teljes for- 
galom 42 százalékát tették ki. 

Az Apple a negyedévben 
808 000 darab Mac számítógé- 
pet értékesített, ami 2 száza- 
lékos csökkenést jelent az 
előző pénzügyi év azonos idő- 
szakához képest. 

Még ebben a nehéz gazda- 
sági helyzetben is sikerült az 
Apple nyereséges működését és 
a folyamatos innovációt bizto- 
sítani - mondta Steve Jobs, 
az Apple elnök-igazgatója. - 
Kemény munkával próbálunk új 


Komolyan véve elnöke sza- 
vait, a Macromedia beperelte 
az Adobe-ot, mondván, jogsér- 
tően használja az Adobe Illust- 
rator a Macromedia , színátme- 
net cserélése és a cserét köve- 
tően a színátmenet automati- 
kus újraszámolása" szellemi 
termékét, valamint az Adobe 
Premiere szintén jogsértően 
használja a hangformátum vi- 
zuális szerkeszthetőségét lehe- 
tővé tevő Macromedia eljárást. 
A perelt kárérték 4,9 millió dol- 
lár (1323 millió forint). 

Az Almalap jóslata, hogy a 
két cég szépen meg fog 
egyezni, vagy lefut még egy- 
két-sok kört hasonló pereske- 
déssel. A szerkesztőségi jós 
szerint előbb-utóbb felvásárlás 
lesz a dolog vége, emlékezzünk 
az Aldus-PageMaker esetére, 
amikor az Adobe lábon meg- 
vette az Aldust, vagy a Corel 
Draw is a Venturát gyártó cég 
felvásárlásával igyekezett fel- 
zárkózni a versenyben. 

A Seybold szakemberei sze- 
rint erős hasonlóság mutatko- 


vevőket vonzani a Mac-plat- 
formra; és innovatív, új termé- 
kek egész sorát fogjuk bemu- 
tatni. Ezek közül több szóba 
kerül már holnap, a Macworld 
New York megnyitóján is." 

A piac lassulása ellenére a 
működési hatékonyságunk ki- 
váló volt - mondta Fred An- 
derson, az Apple pénzügyi 
igazgatója. - A mérlegünk to- 
vábbra is rendkívül erős, kész- 
pénzállományunk 4,3 milliárd 
USD, és rendkívül hatékony, — 
36 napos pénzkonverziós cik- 
lust (CCC) sikerült elérnünk. 
Várakozásaink szerint a szep- 
temberi negyedév eredményei 
a most zárult negyedévhez ha- 


zik az Adobe és a Macromedia 
úszópaletta testre szabhatósá- 
gában, még akkor is, ha való- 
színűleg nem ugyanaz a kód 
állítja elő a látványt. (Ez a 
know-how az Adobe-é.) A 2,8 
millió dolláros bírság nem 
okozhat gondot a Macromediá- 
nál. Ám a további használattól 
való eltiltás egyértelműen sú- 
lyos döntés lehet a Macrome- 
dia számára, akinek újra kel- 
lene terveznie és írnia a nem- 
rég piacra került Dreamweaver, 
Fireworks, Flash és FreeHand 
(beleértve a várható MX válto- 
zatot is) programokat. Ugyan- 
akkor nem vélik úgy a szakem- 
berek, hogy az Adobe mindent 
visz. A Dreamweaver felhasz- 
náló csak azért tér át a GoLive- 
ra, mert a Dreamben nincsen 
átkonfigurálható úszópaletta? 
Kétséges. A kiadványszerkesztő 
iparág eddig kedvezménye- 
zettje volt e két cég - és a 
többiek - versenyének. Kíván- 
juk, hogy a piacon mérettesse- 
nek meg, és ne a bíróságon 
dőljön el versenyük! 


sonlítanak majd, szerény, de 
stabil nyereséggel a nem is- 
métlődő tényezők figyelembe 
vétele előtt." 


CORELDRAW 11 


A Corel rövidesen megörven- 
dezteti a Mac-használókat az 
OS X alá írt CorelDRAW Gra- 
phics Suite 11 szoftverrel. 

125 000 Ft körüli összegért ve- 
hető meg a Corel legkelendőbb 
szoftvere. Akik jelenleg leg- 
alább a 8-ast birtokolják jog- 
tisztán, kedvezményes upgrade 
áron frissíthetik kedvenc prog- 
ramjukat, amely vígan együtt- 
működik a Ventura 10-zel. 

A halak jól felzabálják egymást. 

Kis közgazdaságtan 3. 


A következő történetet a horvát tengerparton mesélte egy elté- 
vedt amerikai diák, aztán két hét múlva hallottam a Zamárdiban 
lévő olasz étteremben. Vagy ritka, szájhagyomány útján terjedő 
nemzetközi kultúrkincsről van szó, vagy alulolvasottságomról te- 
szek ezúton bizonyosságot. Mindegy, tekintsd a történetet kön- 


nyed nyári levezetőnek! 


Gazdag amerikai brókergyerek megérkezik 
a Karib-tenger egyik gyöngyszemére, 
hogy sikeres tőzsdeműveletekben felhal- 
mozott vagyonát egy hosszú hétvégén 
kiélvezze. Ez utóbbit fokozná topmodell 
barátnőjével és pár ezer dolcsit érő hor- 
gászfelszerelésével. Amint landol bérelt 
repülője - mert még nem egy tőzsde- 
cápa, de kapaszkodik rettenetesen -, át- 
ülnek a légkondicionált bérelt terepjá- 
róba, és áthajtanak a hétvégére bérelt 
kilencszobás tengerparti villába. 

A szőke cicababa kifekszik a napra, 
csobban a medencében, inas illemtudóan 
nyitja a pezsgőt. Élik az amerikai nagy- 
menők életét. Hajnalban a fiatalember 
felpakolja horgászcuccát a dzsipre, és el- 
hajt a bédekker által legjobbnak ítélt 
horgász-partszakaszra. Keres egy aránylag 
üres helyet, jobbára kispénzű helybéliek 
vannak csak jelen, és bedobja a horgot. 
(Sorry, horgászatból fel voltam mentve!) 
Lassan feljön a nap, kapás meg semmi. 
Ekkor nem túl távol megjelenik egy mo- 
pedes középkorú úr, szakadt sortban, té- 
pett pólóban. Bedobja a bot végére cso- 
mózott damilt, és már rántja is ki a part- 
szakasz legértékesebb halát. Becsusz- 
szantja kopott Skála-kópé típusú nejlon- 
szatyrába, felül a mopedre, és balra el. 
Brókergyerek arca görcsbe rándul, a mé- 
regdrága cucc repül a dzsip platójára. 

Napközben élete értelmével a plázson 
napoz napernyő alatt. Mikor megszomja- 
zik, elindul a legközelebbi bárpulthoz 
egy koktélért. A bárpultnál Coronitáját 
szopogatja a reggeli mopedes horgász. 
Brókerünknek a találkozástól kicsit meg- 
emelkedik a vérnyomása, hiába, nem szo- 
kott a kudarchoz. A helyiek - köztük a 

mopedes is - odaköszönnek az újonnan 
érkezőnek. Nem baj, haver - gondolja a 
bróker -, holnap kifogom a tenger összes 
halát előled. 

Másnap még jóval pirkadat előtt ott áll 
a dzsippel a tegnapi helyen. Biztos, ami 
biztos, ott dobja be a botot vagy csalit, 
ahol tegnap a szakadt mopedes kifogta 
az értékes halat röpke két perc alatt. Ta- 
lán el is szundított a horgászbajnokje- 
lölt, de hal nem sok akadt a horgára. 
Lassan a nap is perzselni kezd, magába 
fojtott káromkodással kezdi összeszedni 
a botokat, amikor meghallja a moped 
halk küszködő köhögését. A középkorú úr 
- mert ki más is lenne - lekászálódik, a 
csomagtartóról leveszi a damilozott bo- 
tot, odabiccent. Lesétál a partra. Mire a 
bróker összecsukja a horgászszakboltban 
vásárolt gerincmasszázsos hordozható 
horgászszékét, a mopedes a második ha- 
lat emeli ki - jellemzően a legfinomabb 
fajtát. A brókernek nincs szüksége a 48 
órán át hőtartó termoszában álló kávéra, 
vérnyomása a helyén. 

Amikor a fehér homokos partról a bár 
felé indul, látja, hogy horgász társa ott 
szürcsöli Coronitáját. Feladva büszkesé- 
gét mellé ül, beszédbe elegyednek. 

- Mit tesz a horogra, valami speciális 
anyag? 

- Á, dehogy, ami megmarad otthon ke- 
nyér, összegyúrom, és kész. 

Feltérképezve a konkurencia erősségét, 
délután vagy tizenhétféle kenyeret vásá- 
rol össze a bróker a szupermarketben. A 
hajnali készüléskor kikerül a szettből a 
pár száz dolcsiért vásárolt kimondottan e 
tengeri állatok becserkészésére tervezett 
csali, kenyerek betárazva. Dzsip. Tenger- 


part. Csali egy fel. Bedob. Egy perc. Ket- 
tő. Tíz. Düh. Csalicsere. Sajnos a halak 
még a hangos káromkodás hatására sem 
harapnak. Kenyere javát elcsalizva dü- 
höngő brókerre süt a kelő nap. Amelynek 
fénye megcsillan az öböl túlsó partján 
felbukkanó mopeden. A gyalázat teljes. A 
moped csomagtartóján ismét ott ficánkol 
két kifogott tophal. 

A bróker alig várja, hogy leérjenek a 
tengerpartra, siet a bárba, a középkorú 
úr ott ül. Földobja magát a szomszédos 
bárszékbe, és belefog. 

- Én nem tudom, uram, hogy miként 
csinálja. Én megvettem a horgászszaklap 
ajánlotta legjobb felszerelést, kiválasz- 
tottam az ide ajánlott csalit, és semmi. 
Megpróbáltam az Ön által ajánlottat is, 
de eredménytelenül. Nézze, én viszony- 
lag sikeres bróker vagyok New Yorkban - 
szerénykedik -, és nehezen bírom a ku- 
darcot. Elgondolkoztam a dolgon, és 
látva az Ön anyagi helyzetét, lenne egy 
szerény ajánlatom, ha meghallgat. Meg- 
hívhatom egy sörre? 

A mopedes beleegyezően bólint, és ne- 
kikezd az új Coronita betermelésének. 

- Arra gondoltam - kezdi a bróker lel- 
kesen -, hogy az Ön halfogási tudásával 
megalapozhatná az egzisztenciáját. Ha 
Ön naponta nem csak annyi halat fogna 
ki, amennyit megeszik, hanem négyszer- 
ötször annyit, akkor azt én - van pár is- 
merősöm a vendéglősök között - meg- 
próbálnám eladni, a pénzt meg megfelez- 
zük. Ez az Ön számára nem lenne meg- 
eröltető, mert, mint ahogy azt szomo- 
rúan tapasztaltam, egy óra alatt kifogja 
ezt a halmennyiséget. A befolyó pénzből 
pedig vehetne például egy új motort, ez 
mintha ma reggel is meg akart volna hal- 
ni. Nem tudom érdekli a dolog? 

- Egy új motor valóban jól jönne már - 
jut a söre végére a vállalkozójelölt. 

- Ez még csak a kezdet - lelkesül be a 
bróker -, ezen a partszakaszon öt olyan 
vendéglő van, amelyiknek el tudjuk adni a 
halat, de a szigeten akár negyven-ötven is 
van. Persze ennyi halat nem tud egyedül 
kifogni. Én szívesen alakítanék Önnel egy 

közös céget, megfinanszíroznék egy kis 
halászbárkát, meg pár alkalmazott bérét, 
és akkor elláthatnánk az egész szigetet ez- 
zel az értékes hallal. A pénzből visszaadná 
a kölcsönt, meg vehetne egy szép villát is 
a tengerparton, na, mit szól hozzá? 

- Nem tűnik lehetetlennek - rendel 
egy intéssel újabb Coronitát a leendő 
cégtulajdonos. 

- Én is így gondolom. Sőt, ha reálisan 
végiggondolom, akkor nem is kellene 
megállni ennél a szigetnél. A környező 
szigeteket is elláthatnánk, ehhez nem is 
kellene más, csak még két-három hajó. 
Sőt, a parton egy kis feldolgozóüzem 
konyhakésszé tehetné a árut, így növelve 
a bevételt és nyereséget. Alig fél év 
alatt piacvezetők lehetnénk. És ez még 
csak a kezdet, tudja, mire gondoltam? 

- Nem, de kezd kíváncsivá tenni - for- 
dult a bróker felé mopedes. 

- Tudja, nekem New Yorkban jó néhány 
előkelő étterem-tulajdonos a barátom, 
üzletfelem. Ezért a halért ők tízszer 
annyit fizetnek, mint a helyiek. Mi 
lenne, ha nekik is szállítanánk? Abból a 
pénzből már tellene a halászhajóflotta 
kiépítésére, meg a hűtőrepülő megvásár- 
lására, hogy mindig friss legyen az áru. 

- És ez nekem miért lenne jó? 

- Így bevezetnénk a céget a keleti 
parton, akkor - talán említettem már, én 
bróker vagyok - bevinnénk a céget a 
tőzsdére, és a részvénykibocsátásból be- 
folyó pénzből vehetne egy olyan jachtot, 
amivel oda megy, ahová akar, ott hor- 
gászhat, ahol akar. És a cég folyamato- 
san nőne, ebben segítségére lennék, ma- 
gából dollármilliomos, multimilliomos le- 
het, saját repülővel, hogy akkor j 
menjen, amikor akar. 

- Van fantáziája, barátom - tette le az 
üveget a mopedes -, de mit kezdenék én 
annyi pénzzel? 

A bróker ránézett a férfire. 

- Magának ugye a horgászás a legfonto- 
sabb. Egy-két éven belül vehetne akár egy 
olyan szigetet, mint ez - szállodákkal, ven- 
déglőkkel, reptérrel -, ahol ott horgászik, 
ahol akar! Na, ez csak megéri! Vagy ha ah- 
hoz van kedve, akkor felvesz egy szakadt 
sortot, tépett pólót, mint amilyet most 
hord, és lemegy horgászni a saját szigetén 
- vágta ki a végső adu ászt a bróker. 

- Látja barátom - tette a bróker vál- 
lára a gyengén halszagú kezét a mope- 
des, és körbemutatott -, ezt teszem 
most is. 

VENTURA 10 


A Corel a nyár elejére időzítette a Ventura 
10-es bemutatását. A régóta DTP-vel fog- 
lalkozók számára a Ventura neve ismerősen 
cseng, ki tudná feledni a DOS(!) alól - na 
jó, GEM felületről - indított Ventura Publi- 
shing 2.0 Extendedet? Az új 10-es támo- 
gatja az XML-t - az XML szépen-lassan be- 
szivárog a DTP-sek életébe is, jó lesz oda- 
figyelni -, a direkt PDF-írást - az Almalap 
szakmai tanácsadói nem győzik hangsú- 
lyozni, hogy az Acrobat az autentikus PDF- 
generátor - és fejlesztették a program gra- 
fikus tudását is. A Corel a Venturát az XML-t 
használó kiadványszerkesztők alapeszközé- 
nek szánja, így próbálja visszaszerezni a 


WEBO 


Powered by Apple 

PowerMac G4, 733MHz 

256MB Memory, 60GB Hard disc 
DVD-R, CD-RW, Gigabit, USB, Firewire 


hajdan volt , kiadványszerkesztők királya" 
címet. A megnövelt grafikai képességek és a 
PDF-írási készség vállalatok belső kommuni- 
kációs eszközévé avathatja a Venturát - véli 
Corel termékért felelős alelnöke, Ian Le- 
Grow. A 10-es további erőssége a táblázat- 
szerkesztés, léteznek cella-, sor- és oszlop- 
stílusok. (A régi Ventura ebben profi volt.) A 
grafikai tudás fejlesztése nem okozhatott 
igazi gondot annak a cégnek, amelynek neve 
Corel, a 10-es Ventura a hamarosan megje- 
lenő CorelDraw 11-gyel példásan együttmű- 
ködik. Az irodai felhasználás jellegzetessége, 
hogy egy dokumentumon többen is dolgoz- 
nak - gondoljunk egy sikertelen autópálya- 
tenderre -, a Corel progamja navigációs fe- 
lülettel követi a dokumentum készülését. 

KOTYA-VETYE Eladó: 1db G3 /350 Mhz/ power macintosh -- 1db 17" monitor 4 1.6-os 


radius nativ DV szoftver ára:450 000 Ft Érdeklődni lehet a 
Adok-Veszek studio28 2Denternet.hu e-mailen. 
Ouantum Atlas IV. SCSI 10 Gb-os vinyó eladó 10 000 Ft -- egy külső SCSI (68 pines) 


TATE NALA Ő aka zás ület tanát rásó évaráéráésa; és já rúdsgábr ll égéleó sébvtői ed Ultra 160-as vadiúj ház, Mapower márkájú (garanciás) 12 000 Ft, kábelt adok hozzá 

d ingyen, ha egyben elviszed, egyébként össze vannak építve. Kiprobálható, külön is el- 
CÍME: lle ee adó. 4 Adaptec SCSI 2930U (20 Mb/s5) for MAC, dobozában, garival eladó. A kártya 
AE LATÓTTSZÁTYT AT e TÖREST S et AN tetlzs ENE ETÉ Ké aa SZEN ák 2 hónapos, alig használt! Ár: 15 000 Ft 4 Iomega Zip 100, külső SCSI drive eladó. 

4 És vi Kábelt adok hozzá! (sokféle átalakítóm van, attól függ, milyen a SCSI kártyád!). 
Hirdetés szövege: ..........íleeázey geg sees es Ár: 10 000 Ft. Érdeklődni lehet a kertes.balazsOchello.hu e-mail címen. 


PM 8600/250, 2--4 GB HDD, CD, 192 MB RAM, 4 MB VRAM :- bill., egér 

150 000 Ft-os irányáron eladó. Tel.: 20/460-50-80, mail:mcdOmcd.hu 

ALT alta dl e Haló uz ászák iedáak a dszálssáts zén izzás idézték itel áztakakó széki Dazzle Hollywood DV Bridge - analóg DV konverter - eladó. Számlaképes. 

Ár 50 000 Ft (Egyéb elektronikai cucc cseréje lehetséges.) 

Email: pipofreemail.hu 

e szd tást a dsztászáátatb a eszáls ázsáttetástá zó allketsénze szlzttsá sálss ákat zását Atsss kálksi G63/280 Mhz/1 MB BS Cache (4400 alap, Metabox G3 kartya), 80 MB RAM, 4,3 GB 
HDD, 48x CD, 16 MB vodoo grafikkártya, USB kártya, bill., egér, Epson stylus color 
600 nyomtató, Elsa microlink 56 k külső modem, gravis joystick, csak egyben nettó 
5 hónapos iBook G3 600 MHz 160 MB/14 GB tartozékaival eladó. 175 000 Ft 4 áfa, vagy monitorral 17" Formac 4 30 000 Ft 4 áfa. 


Telai(80) 680 8085 ertláaté elése E-mail: sys2001(2axelero.hu 

Grafikai tervezésben, nyomdai előkészítésben gyakorlott DTP-operátor Ouark, PowerMac 7300/166/192/2 GB/12x CD, billentyű, egér eladó. 50 000 Ft 
Photoshop, Corel ismerettel állást keres. Ésatú hé ata 4 yü, eg ül dl 
E-mail: arphyomail.datanet.hu -mail: janosbalazsOhotmail.com 


Macwelt DVD 2002/2 eladó, 4400 MB Mac szoftver, OS 9 és X alá. Keresek bármilyen 1990 előtti Apple gépet, lehet az Apple I, II, III, III--, Lisa, 
Ár: 1500 Ft. Érd.: agibereofreemail.hu Portable, stb. A lényeg, hogy működjön. E-mail: merenyi(Dfreemail.hu 
PowerBook 63 400 MHz, 1 MB L2, 192 MB, 6 Hard, 8 MB Vram, DVD, 14.1 TFT, Eladó egy iMac 400 /20 GB HDD/ 512 MB RAM. (Számlára is!) 


firewire: 300 000 Ft. E-mail: iris Deuropepost.com Email: lenart bofreemail.hu 


Az alábbi előfizetési nyomtatványt célszerű fénymásoló használatával lemásolni, kitölteni és elfaxolni a 339-9623 
faxszámra, ha a fax makrancoskodik, akkor a postára bízni (Almalap - Kereskedelmi Értesítő Kiadó, 1136 Budapest, 
Hollán Ernő u. 49) vagy e-mailt küldeni (almalap(omail.datanet.hu). Előfizetését előre is köszönjük! 


ELŐFIZETÉSI NYOMTATVÁNY 


Igen, szeretném az Almalap - Magyarországi Macintosh Magazin előfizetésének előnyeit élvezni, ezért ezúton 
előfizetek a lapra ........... példányban. 


Ig A rKkövetkező 10 számra, 2500 Ft (áfával), postaköltséggel együtt. 


(d Az előfizetési díjat postautalványon egyenlítem ki, kérem, küldjenek részemre postautalványt. 


(d Az előfizetési díjat számla ellenében átutalással egyenlítem ki. 


Vállalom, hogy amennyiben nem hosszabbítom meg jelen előfizetésemet, úgy döntésemet az 
előfizetési periódus lejárta előtt hat héttel írásban közlöm a lap kiadójával. 

INGE EZ ÉNÁ TENG ESETÉBEN KÉN ÉN ÉEN S TG ÉSE 

POSTACÍME a : 
Telefonszám: . 

Aláírás, dátum, pecsét: 

Ha már nem elég a fekete... Fekete-fehér nyomtatásról színesre váltani? Vannak, akik azt hiszik, 


hogy a színes nyomtatás sokkal drágább, lassabb, bonyolultabb és 


vá ] el s sza (el kevésbé megbízható. Tévednek. 


Az új hp color LaserJet 4600 család a vertikális kialakítású 


9 ki in-line technológiának köszönhetően kis helyigény mellett 
s Z A n 6 et ötvözi a fekete lézernyomtatásnál megszokott sebességet a 
e színes lézernyomtatás minőségével. Üzemeltetési költségük 
a fekete-fehér társaikéhoz hasonló. 


Ha Ön a cége jövőjét színesben képzeli el, nem is találhatna 


jobb megoldást a hp color LaserJet 4600 színes nyomtatóknál. 


hp color LaserJet 4600 sorozat 
5 16 oldal nyomtatása percenként feketében 
a és színesben egyaránt 
! 5 85 ezer oldalas havi terhelhetőség normál 
A4-es papír használata esetén 
5 kétoldalas nyomtatási lehetőség a "d" 
modelleknél 
! 


nettó 599 000 Ft-tól 


(1 


invent 


TOVÁBBI RÉSZLETEKÉRT, MINTANYOMATOKÉRT VAGY BEMUTATÓÉRT, KÉRJÜK HÍVJA VEVŐSZOLGÁLATUNKAT 


0 Hewlett: Packard 2002. (061) 382 1111/1860 0 www.hp.hu, www.hpshop.hu 


"macromedia 


STUDIO 


sg 55 : ; a 


HÉ 6 : i Lássuk, mit is tartalmaz! ge 


macrdmedia. ( 


7 WU SMUOMA UT 


— a — A Macromedia Studio" MX, séheklápkésétteshez szükséges internetes alkalmazások Ég 
"se őteljes spektrumát egyetlen -pródfamcsomagban tartalmazza. Szerkesszen gazdag" es 
£ webtartalmat Mácromedia Flash. MX- -szel; fejlesszen :honlapot DreamWweaver MX- É 
8 szel, készítsen interaktív webdrafikát FiréWorks" MXsszél és látványos vektor grafikát 
5; FréeHantisegítségével: A kottekció továbbá magába: foglalja a ColdFusionMX Developer 
Edition szoftvert DSA félleseléere és! Kada -gajama) és a Flash 6 HIGYBISE , 


pl 


j IRANSB ÉEUROPÉ KET Re zeti Ez 
f? § s A Macromedia hivatalos magyarországi SSapE Grafikai, Vizuális, Tllména s Inter mel ba 
6 a szoftűerek Macintosh; Wihidows és: UNIX piat forma. . 1026 I Budapest Volkmann 4 2. TÉS 

; a fel (ah ZER Farka: 13392- -07KÖ em segnjassséstei hu , évptail: odát nsseueabei hu. 


ria: áz 


rí Minden j ja fen 

